Big boss OTT पर धमाल मचा रहल बाड़ी अक्षरा सिंह, कई गो भोजपुरिया स्टार रहल बाड़ें बिग बॉस के घर में - TheStickyPost\nBig boss OTT पर धमाल मचा रहल बाड़ी अक्षरा सिंह, कई गो भोजपुरिया स्टार रहल बाड़ें बिग बॉस के घर में\nअक्षरा सिंह भोजपुरी फिल्म के लोकप्रिय हिरोइन हई. टीवी इंडस्ट्री में भी आपन अभिनय के जलवा देखावे वाली अक्षरा गीत भी बड़ा अच्छा गावेली. अपना शौक के उ पेशा भी बना चुकल बाड़ी अउरी डिजिटल प्लेटफॉर्म पर अक्सर उनके गावल गीत रिलीज होत रहेला. अक्षरा के नाम विवाद से भी घिरल रहेला, काहें कि उ आपन दिल के बात कहे में हिचकिचाली ना आ केहू से डेराली ना. ई गुण उनका के नुकसान भी करेला अउरी फायदा भी. बहरहाल उनका लोकप्रियता के आलम ई बा कि उ बिग बॉस ओटीटी के घर में सदस्य बन के गइल बाड़ी. अक्षरा जाते उहाँ बॉस लेडी भी बन गइली. फिलहाल शो में अक्षरा के बॉलीवुड सिंगर नेहा भसीन से बोल ठोल भी भइल बा. जेकरा के लेके मीडिया में बड़ा सुर्खी बा. एकर प्रोमो आवते लोग आपन आपन राय बनावत बा. अब दुनू जाना के बीच के चिल्लम चिली साँचो के बा आ कि खाली कैमरा खातिर, ई त उहे लोग जाने बाकिर हमरा जइसन दर्शक के अइसन कंटेन्ट कबो लुभावेला ना.\nबिग बॉस टेलीविजन इतिहास के एगो बहुत हिट अउरी विवादित शो के रूम में जानल जाला. अक्सर हर साल एकर नया सीजन आवेला अउरी पिछला साल के विवादित चेहरा के अपना घर के सदस्य बनावेला. बिग बॉस के घर में रहे वाला सदस्य बिग बॉस के कहना मानेला, ओकर दिहल टास्क करेला अउरी बेवजह के विवादित बात करेला ताकि शो पर ड्रामा होखो, मीडिया में सुर्खी बनो आ टीआरपी चार्ट पर शो के रेटिंग बढ़ो…अंततः शो अउरी चैनल के अधिक से अधिक विज्ञापन मिलो, स्पॉन्सर मिलो आ बिजनेस होखो. मिला जुला के इहे उद्देश्य बा एह शो के.\nपिछला 15 साल से ई टीवी पर झण्डा गाड़त आइल बा. दर्शक देखबो करेला एही से एकर नया सीजन आवत रहेला. ओइसे त एकर होस्ट सलमान खान बाड़ें. बाकिर एह बेरी शो में बदलाव भइल बा.\nएह बेरी बिगबॉस ओटीटी आइल बा जेकर होस्ट बाड़ें प्रसिद्ध फिल्म निर्माता-निर्देशक करण जौहर आ ई शो वूट सेलेक्ट के ओटीटी पर स्ट्रीम कइल जाला. वूट कलर्स टीवी के डिजिटल प्लेटफॉर्म ह. इहाँ बिग बॉस ओटीटी एह वादा के साथे लॉन्च भइल बा कि लोग 24 घंटा अपना पसंदीदा कॉन्टेस्टेंट के देख सकेला. ई शो एक घंटा के फॉर्मैट में नइखे, ई 24×7 स्ट्रीम होई अउरी देखल भी जा सकेला. एह ओटीटी वाला शो के कान्सेप्ट ई बा कि एह में6गो लइका अउरी7गो लइकी शो में जोड़ी बनके शामिल भइल बाड़ी अउरी एगो प्रतिभागी अकेले शामिल भइल बा. एकर टैगलाइन बा ‘स्टे कनेक्टेड’ माने कि ‘साथ में जुड़ल रहीं’. जोड़ी के साथ में जुड़ के6सप्ताह के समय के गुजारे के बा अउरी शो में दिहल जा रहल टास्क के करे के बा. दर्शक चौबीसो घंटा के डायरेक्ट लाइव फूटेज देख सकेला, अइसन नइखे कि टीवी लेखां ओकरा खाली एडिटेड आ हाइलाइट कंटेन्ट ही देखे के मिली. एह बेरी शो में दर्शक के हाथ में नॉमिनेशन, पनिशमेंट अउरी रिपोर्ट कार्ड के पावर बा. एकर माने दर्शक एह बेरी शो में बिगबॉस बा. एह शो के ए बेरी अउर ज्यादा दिलचस्प बनावल गइल बा. आ एकर प्रभाव भी लउकत बा, लोग के बीच में बड़ा लोकप्रियता बा.\nबिग बॉस में अक्षरा सिंह के अलावा अउर भी भोजपुरिया स्टार लोग के आगमन भइल बा. पिछला कई गो सीजन में भोजपुरिया स्टार लोग नजर आइल बा अउरी आपन देसी अंदाज से लोग के मनोरंजन भी कइले बा आ कमो बेस आपन मजाक भी उड़ववले बा. देखीं, कहल त ई जाला कि उ मनोरंजक नइखे हो सकत जे आपन मजाक उड़ावे के ना सिखले होखे. बाकिर अगर केहू आपन मजाक उड़वावे के फेरा में भाषा अउरी संस्कृति के भी मजाक बनवावे लागे त बड़ा बेजाईं बुझाला. भोजपुरिया स्टार लोग के साथे इहे एगो दिक्कत बा. आपन त मजाक बनवइबे करेला लोग, भोजपुरी आ भोजपुरिया समाज के हंसी के पात्र बना देला लोग, हमरा इहे अच्छा ना लागेला.\nखैर, खेसारी लाल यादव 2019 में बिगबॉस सीजन 13 में लउकल रहलें. हालांकि उ ढेर दिन ना टिकले बाकिर आपन सादा स्वभाव के चलते लोग के बड़ा पसंद अइलें. हालांकि शो में लोग उनका के बड़ा तंग भी कइल आ जे तरे उनके गाँवटी बूझ के लोग मजाक उड़ावे, साँच कहीं त हमरा बड़ा बेजाईं लागल. भोजपुरिया जवान एक से एक कारनामा कइले बा, ई गिटिर-पिटिर अंग्रेजी बोले वाला अउरी पश्चिमी सभ्यता के गुलाम लोग के ना बुझाई. बाकिर जाए दीं.\nबिग बॉस के पहिलका सीजन में सुपरस्टार रविकिशन लउकल रहलें आ उ रनर अप भी रहलें. आइटम डांसर संभावना सेठ दूसरा सीजन में लउकली आ उहाँ तुनकमिजाजी खातिर बड़ा विवादित रहली. लोकगायक अउरी भोजपुरी सुपरस्टार मनोज तिवारी चौथा सीजन में आइल रहलें आ उनके डॉली बिन्दरा के साथे वाला लड़ाई के अभियो लोग चर्चा करेला. एही सीजन में अभिनेत्री श्वेता तिवारी भी रहली जे विजेता बनली शो के. सीजन6में दिनेश लाल यादव निरहुआ गइल रहलें आ उहाँ आपन लोकप्रिय रिक्शा चालक वाला अंदाज में लउकलें. एह शो के बाद उनके प्रसिद्धि बढ़ल. सीजन दस में भोजपुरी हिरोइन मोनालिसा भी बिग बॉस में लउकली आ अपना बॉयफ्रेंड विक्रांत सिंह से शादी भी कइली.\nफिलहाल, बिग बॉस ओटीटी अब जलदिए बिग बॉस के पारंपरिक टीवी वर्जन में बदले वाला बा, तब देखल जाय अक्षरा के सफर कि आगे का होता. फिलहाल अक्षरा के बधाई आ शुभकामना.\nAkshara Singh Akshara Singh in Bhojpuri Article in Bhojpuri Bhojpuri Actors Bhojpuri News Bhojpuri Stars in Bigg Boss Bigg Boss Bigg Boss News Bigg Boss OTT News in Bhojpuri salman khan\nसिद्धार्थ शुक्ला और शहनाज गिल के बीच क्या हुआ था उस रात, सामने आया पुलिस को दिया बयान


Is Chirag Paswanamatch winning batsman in the eyes of Lalu Prasad Yadav Bhojpuri: का लालू जी के नजर में चिराग मैच जिताऊ बल्लेबाज हवें?– News18 Hindi\nBhojpuri: का बिहार के जनता चिराग पासवान के दीही आशीर्वाद? लालू के पैगाम से पलट गइल खेल\nबिरोधी लोग कहते रहे कि अकेलुआ चिराग पासवान का करिहें ? ऊ कइसे साबित करिहें कि रामविलास पासवान के राजनीतिक वारिस ऊहे बाड़े ? ई सवाल के जवाव में तs अभी देरी बा लेकिन ओकर झलक जरूर मिल रहल बा. पहिले लालू जी के पैगाम से खेला पलट गइल.\nचिराग पासवान के आसीरबाद जातरा के दूसरा चरण 16 जुलाई से शुरू होखे वला रहे. पूर्णिया में भी उनकर पोरगराम होखे वला बा. रोहित राज अउर सलिल सुधाकर चिराग पासवान से मिले खातिर बहुत उत्साहित रहन. रोहित राज कहले, बिरोधी लोग कहते रहे कि अकेलुआ चिराग पासवान का करिहें ? ऊ कइसे साबित करिहें कि रामविलास पासवान के राजनीतिक वारिस ऊहे बाड़े ? ई सवाल के जवाव में तs अभी देरी बा लेकिन ओकर झलक जरूर मिल रहल बा. पहिले लालू जी के पैगाम से खेला पलट गइल.\nअइसन लागत बा कि लालू जी चिराग के मैच जिताऊ बल्लेबाज मान रहल बाड़े. अब असीरबाद जातरा से चिराग पासवान माहौल बना रहल बाड़े. सलिल सुधकर कहले, सबसे बड़ बात तs ई बा कि अब चिराग बिहार में खूंटा गाड़ के राजनीत करिहें. हमरा बिचार से चिराग पासवान के ई फैसला उनकर किस्मत पलटेवला हो सकेला. 1972 में विधानसभा चुनाव हरला के बाद रामविलास पासवान के भी भविष्य अनिश्चित हो गइल रहे. लेकिन ऊ संघर्ष के राह पs चलके कमयाबी पवले. अब चिराग के भविष्य भी जनता जनारदन ही तय करिहें.\nका चिराग के तेजस्वी साथे निबाह होई ?\nसलिल सुधाकर तनी चिंतित भाव में कहले, लेकिन का राजद साथे चिराग पासवान के निबाह हो जाई ? का तेजस्वी के रहते चिराग पासवान महागठबंधन में पनप पईहें ? रोहित राज कहले, एही स तs चिराह पासवान लालू जी के औफर के कवनो जबाब नइखन देले. ऊ समझबूझ के ही फैसला लिहें. चिराग पासवान भी कुरसी कुरसी खातिर ही राजनीत कर रहल बाड़े. एह से ऊ बहुत दूर तक भा बहुत देर तक तेजस्वी साथे ना रह सकस. जदयू-भाजपा के डाह में ऊ आपन भावी राजनीत बरबाद ना कर सकेले. अबहीं चिराग के अपना साथे जोड़े में राजद के फैदा देखायी पड़ रहल बा. लेकिन बीस बरस के इतिहास इहे कहल बा कि लोजपा के राजद से कब्बो चुनावी लाभ नइखे मिलल. आसीरबाद जातरा के रिसपौंस देखला के बादे चिराग कुछ तय कर सकेले. अहबीं उनका सामने सबसे बड़ चुनौती ई बा कि ऊ कइसे लोजपा समर्थक लोगन के भरोसा जितिहें. एह से उनकर पूरा धेयान आसीरबाद जातरा के सफल बनावे में लागल बा. राजनीत में जेकरा भिरी जनता के ताकत रही, नेता उहे कहाई. पाटी में टूट-फूट से कवनो अंतर ना पड़े.\nजेकरा भिरी जनता के ताकत, नेता उहे कहाई\nरोहित राज कहले, जनता के ताकत समझे का बा तs सरजू राय के कहानी सुनs. सरजू राय झारखंड में भाजपा के बहुत नेता रहन (अब निर्दलीय बिधायक). संघ के खांटी कार्जकर्ता भी रहन. रघुबर सरकार से उनकर खटपट चलत रहे. 2019 के बिधानसभा चुनाव में भाजपा उनकर टिकट काट देले रहे. एह खीस में सरजू राय मुखमंतरी रघुबर दास के खिलाफ ही मैदान में कूद गइले. रघुबर दास के जीतावे खातिर परधानमंतरी नरेनदर मोदी भी सभा कइले रहन. लेकिन जनता सरजू राय के साथे रहे. उनका साथे भाजपा अन्याय कइले रहे. नरेनदर मोदी के अपील से भी कवनो फरक ना पड़ल. जनता सरजू राय के जीता के भाजपा के जबाब दे दे रहे. अगर नेता जनता के दिल में जगह बना लिही तs ओकरा सामने केहू ना टिक सके. बड़ बड़ नेता भी ओकरा सामने फीका पड़ जाले. चिराग के सामने सरजू राय के उदाहरण बा. अगर लोजपा में उनका साथे अन्याय भइल बा तs जनता ओकरा इंसाफ जरूर करी. 1977 में खुद रामविलास पासवान के पत्ता काटे खातिर जनता पाटी में खूब राजनीत भइल रहे. टिकट कट भी गइल रहे. लेकिन रामविलास पासवान अपना करमठता से खेल के फेल कर देले रहन. अब इहे जोग्यता चिराग पासवान के भी साबित करे के पड़ी.\nचिराग पासवान के सामने चुनौती भी, मौका भी\nसलिल सुधकर कहले, चिराग पासवान जरूर अबहीं संकट में बाड़े. पांच सांसद के टूटला से उनकर राजनीत डंवाडोल हो गइल बा. लेकिन ऊ ई चुनौती के तभिये मौका में भी बदल सकेले जब ऊ सौतिया डाह के रजनीत से दूर हटिहें. आपन दूनो गोड़ तुरवा के दोसरा के एक गोड़ तूरल कहां के समझदारी हs ? चिराग बेशक जदयू को तबाह कर देले लेकिन एह कोशिश में तs ऊ पूरा बरबाद हो गइले. दोसरा के हार से अधिक अपना जीत के चिंता करे के चाहीं. तबहियें राजनीत में उठान होई. अबही उनकर उमिर 38 साल ही बा. पोजिटिभ सोच वला नौजवान नेता के छवि बना कर ऊ दलित राजनीति में आपन जगह बना सकेले. बिहार के दलित नेता पशुपति पारस, जीतन राम मांझी, श्याम रजक के उमिर 67 साल से अधिक हो गइल बा. देर-सबेर ई लोग के राजनीत ढली तs चिराग पासवान खाली जगह के भर सकेले. अगर ऊ लोजपा के6परसेट भोट के प्रतिनिधि बन जइहें तs बिहार के राजनीत में उनकर अस्थान पक्का हो जाई. तब गठबंधन के राजनीति में हरमेसा उनकर अहमियत बनल रही.\nका चिराग मैच जिताऊ बल्लेबाज हवें ?\nसलिल के बात पs रोहित राज कहले, लालू जादव के राजनीतिक सूझबूझ के कवनो जबाब नइखे. अगर ऊ चिराग पसावान भिरी औफर पs औफर भेज रहल बड़े तs एह बात के नजरंदाज ना कइल जा सकेला. लालू जादव चिराग में कुछ संभावना देख रहल बाड़े तब्बे अतना दूत भेज रहल बाड़े. चिराग के अकेले लड़ला के नतीजा जदयू देख लेले बा. अगर 2025 में चिराग, भजापा-जदयू के खिलाफ चुनाव लड़स अउर उनका साथे राजद के भी समर्थन रहे तs बाजी पलट सकेला. जइसे जइसे जदयू – भाजपा के नाइंसाफी बढ़ी, वइसे वइसे चिराग पासवान के जनसमर्थन बढ़ सकेला. चर्चा चल रहल बा कि केन्द्रीय कैबिनेट में जदयू के दू मंतरी पद मिलल रहे. लेकिन चिराग के राह रोके खातिर जदयू अपना कोटा से पशुपति पारस के मंतरी बनवा देलस. एह चर्चा में केतना सच्चाई बा, कहल ना जा सके लेकिन एकरा से जनता के सहानुभूति चिराग से जुड़ सकेला. सलिल सुधाकर रोहित के बात के काट के कहले, अटकलबाजी से राजनीत ना होखे, अब देखे के बा कि चिराग के जनता से कतना सीरबाद मिले वला बा. (अशोक कुमार शर्मा वरिष्ठ स्तंभकार हैं. यह उनके निजी विचार हैं.)\nBhojpuri Bhojpuri News Chirag Paswan Lalu Prasad Yadav


खबर एक नजर में (23 मई 2011) – टटका खबर\nआजु सीबीएसई के रिजल्ट\nआजु सीबीएसई के बारहवीं के रिजल्ट सबेरे दस बजे आवे वाला बा. एह रिजल्ट के नीचे दिहल लिंक पर क्लिक कर के देखल जा सकेला.\nमुआविजा के राजनीति\nकांग्रेस महासचिव राहुल गाँधी के दखल का बाद केन्द्र सरकार भट्टा परसौल में मुआविजा के राजनीति कइले बिया. एलान भइल बा कि गम्हीराह घवाहिल लोगन के पचास पचास हजार आ कम घवाहिल लोग के दस दस हजार रुपिया के वित्तीय सहायता दिहल जाई. ओने राष्ट्रीय महिला आयोग एह बाति पर कायम बा कि भट्टा में औरतन का साथ खराब काम भइल रहे. कहले बा कि अगर औरतन का सामने कैमरा लगा के पूछल जाई त के सकारी. आयोग सबका से गोपनीय तरीका से पूछलसि त बात सामने आइल बा. मायावती सरकार के आरोप बा कि महिला आयोग कांग्रेस के सहयोगी शाखा का तरह काम कर रहल बिया.\nरेल आ बोलेरो का टक्कर में अठारह लोग के मौत\nकाल्हु बिहार का मधुबनी जिला में एगो मानव रहित रेल फाटक पार करत बोलेरो से गरीब रथ एक्स्प्रेस के टक्कर हो गइल जवना चलते जीप पर सवार अठारह लोग के मौत हो गइल. जीप पर सवार लोग गाँव के मुखिया के विजय जुलूस में जात रहुवे. बिहार सरकार अपना तरफ से एह दुर्घटना में मराइल लोग के परिवार के डेढ़ डेढ़ लाख रुपिया के मुआविजा देबे के एलान कइले बिया आ रेलवहू से मुआविजा देबे के निहोरा कइलसि. जवना का बाद रेलवे का तरफ से दू दू लाख के मुआविजा के एलान भइल बा. घवाहिल लोग के रेलवे पचास पचास हजार रुपिया दी.\nबीएड प्रवेश परीक्षा के प्रवेश पत्र\nदू जून के होखे वाला बी॰एड॰ संयुक्त प्रवेश परीक्षा में लगभग सवा पाँच लाख परीक्षार्थी शामिल होखे वाला बाड़े. परीक्षा करावे वाला रुहेलखंड विश्वविद्यालय के रजिस्ट्रार कहले बाड़न कि जिनका अबही ले प्रवेश पत्र नइखे मिलल ओ लोग विश्वविद्यालय के वेबसाइट से एकरा के डाउनलोड कर सकेले. जवना के अपना परीक्षा केन्द्र वाला जिला के जिलाधिकारी कार्यालय से ओह प्रवेश पत्र के प्रमाणित करावे के पड़ी. एकरा खातिर ओह लोग के दू सौ रुपिया के ड्राफ्ट विश्वविद्यालय के वित्त अधिकारी का नाम से जमा करावे के पड़ी. इहे कहल जाला करे केहू भरे केहू. गलती आ कमी विश्वविद्यालय के बा बाकिर हरजाना भरे के पड़ी परीक्षार्थियन के. छीः !\nकांग्रेसी नेता के सड़क दुर्घटना में मौत\nयूपी प्रदेश कांग्रेस के उपाध्यक्ष धीरेन्द्र नाथ सिंह के काल्हु बाराबंकी जिला में भइल सड़क दुर्घटना में मौत हो गइल जबकि ड्राइवर घवाहिल हो गइल बा. धीरेन्द्र सिंह फैजाबाद से लखनऊ जात रहले जब रामसनेही घाट थाना का इलाका में बरेला गाँव के लगे एगो ट्रक से उनकर कार टकरा गइल. मृत नेता के शव उनका जिला सुल्तानपुर ले जाइल गइल बा.


"नरजिस म्यूजिक" के म्यूजिक क धूम "संगीत भोजपुरी" चैनल पर – Anjoria\n"नरजिस म्यूजिक" के म्यूजिक क धूम "संगीत भोजपुरी" चैनल पर\nसिनेमा भोजपुरी के बढ़ावा देबे आगे आइल ‘नरजिस म्यूजिक’ कम्पनी से रिलीज भइल अनेके भोजपुरी फिलिमन के गाना आजुकाल्ह ‘संगीत भोजपुरी’ चैनल पर बहुते पसंद कइल जात बा. भोजपुरी फिल्म ‘रंगबाज़’ के अपार सफलता का बाद ओकर डीवीडी ‘नरजिस म्यूजिक’ लान्च कइलसि त उहो दर्शकन के पहिलका पसंद बन गइल बा. ‘संगीत भोजपुरी चैनल’ पर ओकर सगरी गीत चाव से देखल जात बा. ‘लच लच लचके मोरी कमरिया…’ आ ‘जोबना कइले बाटे…’ वगैरह गीत आजुओ सुनेवालन के ज़ुबान पर चढ़ल बा. अब जल्दिए रिलीज होखे जात हैदर काज़मी अभिनीत फिल्म ‘कालिया’ के सगरी गीतो सिनेप्रेमियन क बीच हिट हो गइल बा. कालिया के गीत ‘संगीत भोजपुरी चैनल’ पर दिन भर में दर्जनो बेर से अधिका हाली प्रसारित कइल जात बा. एह फिल्म के गीत ‘लाहे लाहे पेरेलऽ कमरिया…’, ‘करवट फेरऽ ना बलमुआ…’, हाय रे ज़वानी…’, रेंज़र पे चढ़िके…’, वगैरह गीत सुनेवालन के डिमांड में बा. एकर ‘मोबाईल कालर ट्यूनो’ खूब डाऊनलोड होत बा..\n“नरजिस म्यूजिक” कम्पनी के सीएमडी आ अभिनेता हैदर काज़मी खुदहू फिल्म-निर्माता हउवें एहसे ऊ निर्माता लोगन के दरदो बढ़िया से जानेले. उनकर कोशिश बा कि केहू के हक ना मराव. “नरजिस म्यूजिक” अपना वेबसाईट आ डिज़िटल चैनल से अपना रिकार्डन के फोकट में प्रचारप्रसारो करेले जबकि दोसर कंपनी एह दिसाईं कुछ ना करसु. बाकिर लाखों रूपिया पब्लिसिटी क नाम पर ऐठ लेली सँ. फिल्म-निर्माता हमेशा चिन्तित रहेलें कि कवना कंपनी के अपना फिलिम के म्यूजिक दिहल जाव जेहसे ऊ जनता का बीचो चहुँपे आ कुछ फायदो होखे. एह मामिला में नरजिस म्यूजिक अव्वल साबित भइल बा.\nनरजिस म्यूजिक खरीदलसि ‘दामाद’ आ ‘चिंगारी’ के संगीत\nयूपी में खेसारीलाल के धूम मचल बा\n2 thought on “"नरजिस म्यूजिक" के म्यूजिक क धूम "संगीत भोजपुरी" चैनल पर”\nsir hum story, song likhta hu\nSir mai bhojpuri filmo ki kahani song dailoug and comady atchi tarah likh leta hun sir mujhe ek bar mauka deke dekhiye


भारतीय महिला हॉकी टीम मलेशिया के 4-1 से हरवलसि – टटका खबर\nगोल्ड कोस्ट, 06 अप्रैल (वार्ता). भारतीय महिला हॉकी टीम अपना पिछला हार से सबक लेत आजु शुक का दिने एहिजा भइल 21वां राष्ट्रमंडल खेलन के दुसरका दिने मलेशिया का खिलाफ अपना पूल ए मैच में 4-1 से शानदार जीत अपना नामे कर लिहलसि.\nभारत के अपना से निचला रैंक वाली टीम वेल्स का खिलाफ पहिला दिने 2-3 से करीबी हार झेले के पड़ल रहुवे. बाकिर पटरी पर लवटत रानी के कप्तानी वाली टीम दुसरके दिने अपना के सम्हार लिहलसि आ मलेशिया के हरावे में कामयाब हो गइल.\nभारत पहिला क्वार्टर में एगो आ तिसरका क्वार्टर में एगो गोल कइलसि बाकिर एक गोल खाहूं के पड़ल एह क्वार्टर में. आखिरी क्वार्टर में भारत के टीम फेरु दू गो गोल दाग दिहलसि आ मलेशिया का खिलाफ अपन मैच 4-1 से जीत लिहलसि.\nTags: भारतीय महिला हॉकी टीम, मलेशिया


छपरा जंक्शन – टटका खबर\nCategories Select Category TatkaKhabar (1,917) अपराध (588) उत्तर प्रदेश (1,706) खुला मंच (7) खेल (296) चुनाव (294) टटका खबर (167) देश-दुनिया (1,360) बिहार (1,610) भोजपुरी पट्टी (477) मनोरंजन (210) राजनीति (874) रोजी-रोजगार (108) विधानसभा (87) व्यापार (286) शिक्षा (213)\nकुकुर का चलते एक घंटा ले ट्रेन रुकल रहल\nबियफे का रात छपरा जंक्शन पर चंडीगढ़ से डिब्रुगढ़ जाए वाली ट्रेन करीब एक घंटा ले रुकल रहि गइल काहे कि बुक कइल एगो कुकुर गार्ड का चार्ज देत बेरा भाग निकलल रहे. एह बारे मे जानकारी मिलते ओह कुकुर के मालिक, जे आर्मी के अधिकारी रहले, बवाल करे लगले. सगरी महकमा परेशान हो गइल\nछोटी लाइन के गाड़ी अब छपरा कचहरी से चलीहें स\nछपरा जंक्शन पर बड़ी लाइन के गाड़ियन के दबाव बढ़ला का चलते रेलवे तय कइले बा कि अब से छोटी लाइन के गाड़ी छपरा जंक्शन ना जाई आ छपरा कचहरी से चलल करी. एह बीच छपरा थावे रेलखंड के आमान बदले के कामो लागल बा. अब जंक्शन के छोटी लाइन वाला प्लेटफार्म से आमान बदल


पवन सिंह के मतलब हिट पर हिट – Anjoria\nपवन सिंह के मतलब हिट पर हिट\nMay 27, 2010 पवन सिंह\nभोजपुरी सिनेमा के सुपरस्टार पवन सिंह के जादू दर्शकन का कपारे चढ़ के नाचत बा तबहिये त उनकर हर फिल्म हिट हो जात बा. अबही के आलम ई बा कि एह साल पवन सिंह के के सगरी फिलिम हिट हो गइल बाड़ी सँ. साल के शुरुआत में रिलीज जब केहू दिल में समा जाला कमाल के सफलता दर्ज कइलस आ बाक्स आफिस पर सुपर हिट रहल. फेर आइल देवरा बड़ा सतावेला. एह फिल्म में पवन सिंह रविकिशन का साथे अइलें आ ई जोड़ी डबल सफलता पा गइल. बिहार के दर्जन भर सिनेमाघर में ५० दिन तक लगातार चलल आ अब यूपी में रिकार्ड सफलता पा रहल बा. पिछला महीना रिलीज प्यार बिना चैन कहाँ रे ओ के बाक्स आफिस पर धूम मचल बा. करीब २५ सिनेमाघर में चल रहल एह फिल्म के व्यवसाय रिकार्डतोड़ चलत बा. एह फिल्म के महिला दर्शक खूबे पसन्द कर रहल बाड़ी.\nएह तीनो का अलावे पवन सिहं के एगो अउरी फिल्म निर्माता संदीप श्रीवास्तव के सईयां के साथ मड़ईया में बिहार के तीस गो सिनेमाघर में हाउसफुल कलेक्शन ले आ रहल बा. टिकट के कालाबाजारी चल रहल बा. एह फिल्म के मिलल सफलता पवन सिंह के फैन फालोइंग देखावत बा. अब पाँच महीना में चार गो हिट देख के इहे नू कहल जाई कि पवन सिहं हिट पे हिटे के नाम हऽ.\nबड़की मलिकाईन का कहानी में ट्विस्ट\n2 thought on “पवन सिंह के मतलब हिट पर हिट”\npawan singh bhojpuri ke naya sitara baran…kuch din ke bad u sabke pachhar dihan..\nDevra Bada Satavela ke chhod ke baki sab flap ba …. Shirshak aisan hokhe la chaahi … Flop pe Flop\nLeaveaReply to sanjay singh\tCancel reply


नरेन्द्र सिंह – टटका खबर\nबिहार के अपना बड़बोलता मंत्रियन के माफी दिहलसि जदयू\nशहीद पे बेहूदा बयान देबे वाला अपना दू गो मंत्रियन, भीम सिंह आ नरेन्द्र सिंह, के जदयू कारण बताओ नोटिस दिहले रहुवे. बाद में दुनु मंत्री अपना गलतबयानी ला माफी माँग लिहलन त पार्टी कारण बताओ नोटिस वापिस ले लिहलसि.\nभीम का बाद अब नरेन्द्र उठवले बेहूदा बयान\nजदयू सरकार के मंत्री अपना काल्पनिक वोट बैंक का लालच में अतना नीचे गिर गइल बाड़न कि उनुका बुझाते नइखे कि ओह लोग के बयानबाजी से सैनिकन के अपमान होखत बा आ राष्ट्रहित के नुकसान. काल्हु नरेन्द्र सिंह आपन बदमगजी देखावत कह दिहलन कि पूंछ में भइळ हमला में पाकिस्तान सरकार के कवनो दोष नइखे.


गाजीपुर में लाठी चार्ज से अनेके विद्यार्थी घवाहिल, उनसठ गिरफ्तार – टटका खबर\nगाजीपुर में लाठी चार्ज से अनेके विद्यार्थी घवाहिल, उनसठ गिरफ्तार\nगाजीपुर मे विश्वविद्यालय बनवावे के माँग ले के अनशन पर बइठल छात्रनेता लोग के काल्हु रात जबतिया हटा दिहला का खिलाफ आजु गाजीपुर में छात्रन के उग्र प्रदर्शन भइल जवना पर पुलिस लाठीचार्ज कर दिहलसि. एह लाठी चार्ज से कई जने घवाहिल हो गइले. पुलिस एह सिलसिला मे 59 गो छात्रन के गिरफतार क लिहलसि.\nबतावल जात बा कि गाजीपुर में राज्य वित्त पोषित विश्वविद्यालय बनवावे के मांग लेके पिछला पांच दिन से आमरण अनशन पर बइठल छात्र नेता लोग के हालत जब बिगड़े लागल त प्रशासन ओह लोग के जबरिया उठा के अस्पताल भेज दिहलसि. एही बारे में जिलाधिकारी से पूछे कि जब अनशन शांति से चलत रहुवे त ओह लोग के हटवला के का जरूरत रहुवे विद्यार्थी जुटल रहले. जिला प्रशासन के ई काम हिमाकत लागल आ विद्यार्थियन पर लाठी चार्ज कर दीहल गइल. घवाहिल विद्यार्थीयन में से कुछ के हालत खराब बतावल जात बा.\nछात्र नेता लोग के कहना बा कि यू.जी.सी के मानक बा कि 100 महाविद्यालय पर यूनिवर्सिटी होखे के चाहीं. गाजीपुर जिला मे 139 गो महाविद्यालय होखला का बादो यूनिवर्सिटी नइखे स्थापित कइल जात. जिला में विश्वविद्यालय ना होखला का चलते विद्यार्थियन के परेशानी उठावे पड़ेला.\nTags: गाजीपुर, लाठीचार्ज, विश्वविद्यालय


TatkaKhabar खेल देश-दुनिया मनोरंजन व्यापार\nDec 16, 2011 खबर, खेल, दुनिया, देश, मनोरंजन, व्यापार\n(शुक, 16 दिसंबर)\n2जी घोटाला में केंद्रीय दूरसंचार सचिव रहल सिद्धार्थ बेहुरा के जमानत याचिका खारिज आजु शुक का दिने खारिज कर दिहलसि अदालत.\nचिदम्बरम के इस्तीफा माँगत विपक्ष के हंगामा जा चलते संसद के कार्यवाही सोमार ले टार दिहल गइल.\nएगो निजी कंपनी के नाजायज फायदा चहुँपावे का आरोप का चलते विपक्ष गृह मंत्री चिदम्बरम के इस्तीफा माँगे खातिर छरियाइल बा आ एह चलते काल्हु बियफे के आ आजु शुको का दिने संसद के काम काज में बाधा डललसि. एह मसला पर चिदम्बरम चुप्पी साध लिहले बाड़न.\nपश्चिम बंगाल में जहरीला शराब पियला से मरे वालन के गिनिती 156 हो गइल जबकि अबहियो सौ से बेसी लोग अस्पताल में जिनिगी मौत का बीच झूलत बाड़े.\nपन्द्रह साल पहिले भइल मध्य प्रदेश के बिजली मीटर घोटाले में राज्य विद्युत मंडल के तब अध्यक्ष रहल एस. के. दासगुप्ता समेत पांच गो अधिकारियन के तीन-तीन साल जेल के सजा सुनावल गइल बा.\nदिल्ली आजु शुक का दिने मौसम के सबले ढण्डा दिन.\nबियफे का दिने मणिपुर में 57 गो बागी आत्मसमर्पण कर दिहले.\nअस्पताल से छुट्टी मिलला का बाद बियफे का दिने आसिफ जरदारी आपना प्रधानमंत्री यूसुफ रजा गिलानी आ आतंरिक मंत्री रहमान मलिक से फोन पर बतियवले.\nलापता नर्स भंवरी देवी के पति अमरचंद पर अपना पत्नी के गायब करे का साजिश में शामिल होखे के आरोप लगावल गइल बा.\nकेंद्रीय संचार मंत्री कपिल सिब्बल बियफे का दिने सोशल नेटवर्किंग साइटन पर “आपत्तिजनक सामग्री” पर रोक लगावे खातिर आपसी रजामंदी से नियम कलायदा बनावे खातिर बतियवलन.\nतेलंगाना समर्थक एगो मीटिंग का दौरान चंद्रबाबू नायडू पर चप्पल फेंकले.\nछत्तीसगढ़ विधानसभा में आजु शुक का दिने अविश्वास प्रस्ताव पर चर्चा कइल जाई.\nअबहीं के 8.1 करोड़ लोग के आधार संख्या जारी कइल जा चुकल बा.\nकेरल उच्च न्यायालय के खंडपीठ बियफे का दिने राज्य सरकार से पूछलसि कि गैरकानूनी भूमि सौदा मामिला में मुख्यमंत्री रहल वी.एस. अच्युतानंदन के बेटा वी.ए. अरुण कुमार का खिलाफ मामिला काहे ना दर्ज भइल.\nमप्र में ठंड बढ़ला का चलते इदौर में स्कूल9बजे से चलावे के आदेश जारी.\nअन्ना हजारे के ‘जेल भरो’ चेतावनी का बाद केन्द्र सरकार लोकपाल विधेयक ले आवे के तइयार हो गइल बिया.\nमध्य प्रदेश के इटारसी टीसन पर पवन एक्सप्रेस बगैर इंजने के डगर पड़लही पटरी पर डगर चल पड़ल. संजोग बढ़िया रहल कि सामने से कवनो दोसर गाड़ी ना आइल.\n2जी मामिला में राजीव बी. अग्रवाल आ आसिफ बलवा के याचिका पर सुनवाई 10 जनवरी 2012 ले टार दिहल गइल बा.\nकेरल भरोसा दिअवलसि कि मुल्लापेरियार बांध के बचावल जाई.\nकर्नाटक उच्च न्यायालय अवैध खनन मामिला में विदेश मंत्री एस.एम. कृष्णा के कथित भूमिका के पुलिस जांच पर चार हफ्ता के रोक लगा दिहलसि.\nभारत चाहत बा कि इजरायल आ फिलीस्तीन सीधे बतियावस आ दोसरा कवनो देश के एह में बीच में ना पड़े के पड़े.\nमध्य प्रदेश के कुछ सरकारी कर्मचारी अपना बदले दोसरा आदमी के ठेका पर राख के आपन काम करावत बाड़न आ सरकार से मोट तनखाह लेत बाड़े.\nछत्तीसगढ़ के मुख्यमंत्री रमन सिंह खनन घोटाले में आपन नाम दिहला का चलते दू गो समाचार संगठनन के कानूनी नोटिस भेजले बाड़न.\nशिवसेना प्रमुख बाल ठाकरे के अनेसा बा कि लोकपाल विधेयक से गद्दाफी जइसन तानाशाह उभर सकेला. बियफे का दिने ऊ लोकपाल विधेयक का खिलाफ मोर्चा खोल दिहलन.\nममता बनर्जी बियफे का दिने कहली कि उनुकर कुछ मंत्री सहयोग नइखन करत बाकिर कवनो फैसला लिहला से पहिले अबही ऊ कुछ दिन इन्तजार करीहें.\nअमेरिका योजना बनावत बा कि कइसे भारत, चीन, ब्राजील आ अउरी देशन के ऊ आपन निर्यात बढ़ा सके.\nपाकिस्तानी सेना प्रमुख जनरल अशफाक परवेज कयानी सु्प्रीम कोर्ट के बतवलें कि अमेरिका के ऊ गुप्त संदेश सहिये में भेजल गइल रहुवे जवना में राष्ट्रपति आसिफ जरदारी आपन तख्ता पलटे के अनेसा जतवले रहलें. कयानी कहलन कि ई सब सेना के मनोबल गिरावे के कोशिश रहल.\nचिकित्सा अनुसंधान में वनमानुष के इस्तेमाल के कम करी अमेरिका.\nअमेरिका पाकिस्तान के तोस दिहले बा कि ओकरा के मिले वाला सहायता पर लागल रोक हटावल जा सकेला, बशर्ते…\nस्टेट ड्यूमा के चुनाव फेर से करवावे के यूरोपीय संघ के प्रस्ताव रूस माने से मना कर दिहलसि.\nअमेरिकी सेना इराक से अपना वापसी के शुरुआत काल्हु बियफे का दिने कर दिहलसि.\nईरान अपना पड़ोसी देशन से कहले बाड़न कि ऊ लोग तेहरान का खिलाफ अपना हवाई क्षेत्र के दुरुपयोग मत होखे देसु.\nपाकिस्तान के विदेश मंत्री हिना रब्बानी खार बियफे का दिने कहली कि अगर पाकिस्तान आतंकवाद से लड़ाई में नाकाम रहत बा त एकरा खातिर अमेरिका जिम्मेदार होखी.\nएशिया-प्रशांत क्षेत्र के समाचार एजेंसियन में आपसी सहमति बनल बा कि समाचार बिटोरत घरी मानवाधिकार आ निजी गरिमा के सम्मान कइल जाई.\nभारत के ड्रोन बेचल चाहत बा अमेरिकी प्रशासन जबकि ओहिजा के सांसद ई नइखन चाहत.\nअनेसा का बावजूद रिजर्व बैंक आजु शुक का दिने आपन कवनो दर ना बढ़वलसि जवना से आम आदमी से लिहले व्यवसाय जगत ले सबही चैन के साँस लिहलसि.\nमनरेगा में काम के दिन अउरी बढ़ावे से केन्द्र सरकार इंकार कर दिहलसि. कहलसि कि एहसे खेती पर खराब असर पड़ी.\nबिजली के कमी से परेशान नेपाल भारत से बाजार दर पर बिजली खरीदे के फैसला कइले बा.\nसरकारी तेल कंपनी हवाई जहाज में लागे वाला पेट्रोल के दाम में 833 रुपये प्रति किलोलीटर के कटौती कर दिहलें जवन आजु शुक से लागू हो गइल बा.\nपिछला दस साल में भारत से 128 अरब डॉलर करिया धन देश से बाहर चल गइल. एह मामिला में दुनिया में भारत के पन्द्रहवाँ स्थान बा.\nबियफे का दिने रुपिया अबले के सबले निचला स्तर पर चहुँप गइल जब ऊ चौवन रुपिया से नीचे गिर गइल आ 54.30 रुपिया हर डॉलर हो गइल. बाद में भारतीय रिजर्व बैंक के दखल का बाद रुपिया सुधरल शुरू कर दिहलसि.\nबियफे का दिने शेयर बाजार में मामूली गिरावट दर्ज भइल आ सेंसेक्स 45 अंक नीचे गिर के बंद भइल.\nअपना कॉलेजेवाला दिन से अमिताभ के नीक लागेला दिल्ली के सर्दी.\nबॉलीवुड अभिनेत्री शबाना आजमी घवाहिल हो गइल बाड़ी आ उनुकर कान्ह के हड्डी टूट गइल बा. उनुका सबले बड़ चिंता इहे बा कि ऊ अब बिआह समारोह में शामिल ना हो पइहें.\nअभिनेता शाहरुख के एह बाति के अफसोस बा कि ऊ ‘डॉन 2: द किंग इज बैक’ के प्रचार खातिर पटना ना चहुँपले. कहलन कि ऊ जल्दिये पटना अइहें.\nदिल्ली के चांदनी चौक इलाका में विक्रम भट्ट के फिल्म ‘हेट स्टोरी’ के शूटिंग करत घरी अभिनेता निखिल द्विवेदी के बँवारा हाथ के हड्डी टूट गइल.\nअभिनेता रितेश देशमुख अगिला साल अभिनेत्री जेनेलिया डीसूजा से बिआह करीहें आ एह मौका के ऊ मीडिया के नजर से लुकवले राखल चाहत बाड़न. हालांकि मानत बाड़न कि एगो नेता के बेटा आ ओहपर से अभिनेता होखला का चलते ई संभव नइखे.\nअक्षय कुमार के कहना बा कि ऊ टॉप अभिनेता बने के दउड़ में शामिल नइखन.\nदिलीप कुमार से आपन तारीफ भइला का बाद बॉलीवुड महानायक अमिताभ बच्चन के अब केहु दोसरा से बड़ाई मिले भा पुरस्कार मिले के परवाह नइखे रहि गइल.\nअभिनेता मनोज बाजपेयी के नयका फिल्म ‘लंका’ के बॉक्सऑफिस पर प्रदर्शन औसत रहल. एह बारे में मनोज के कहना बा कि फिल्म के सही तरीका से प्रचार ना भइल.\nस्पेन के राष्ट्रीय फुटबाल टीम के स्टार स्ट्राइकर डेविड विला पांच महीना ले मैदान से बाहर रहीहें काहे कि उनुकर गोड़ के हड्डी टूट गइल बा.\nआस्ट्रेलिया में अभ्यास मैच का दुसरका आ आखिरी दिने भारतीय बल्लेबाज जोरदार जवाब दिहलन जवना चलते मैच ड्रॉ हो गइल.\nपाकिस्तान क्रिकेट बोर्ड के अध्यक्ष रहल नूर खान के बियफे का दिने निधन हो गइल. ऊ 88 बरीस के रहलन.\nवेस्टइंडीज के हरफनौला खिलाड़ी केरोन पोलार्ड मांसपेशी खींचइला का चलते आस्ट्रेलिया के घरेलू बिगबैश लीग में ना खेल पइहें.\nपाकिस्तान के लतरहत्था बल्लेबाज फवाद आलम के उमेद बा कि ऊ अपना देश के राष्ट्रीय टीम में वापसी करीहें.\nपाकिस्तान के साथ खेलल जाये वाला दुसरका टेस्ट मैच में बांगला देश टीम से मोहम्मद अशरफुल के बाहर राखल गइल बा.\nसेंचुरियन टेस्ट में श्रीलंका का खिलाफ दक्षिण अफ्रीका मजबूत स्थिति में बावे. श्रीलंकाई के टीम अपना पहिला पारी में 180 रन पर ढेर हो गइल. बाद में बल्लेबाजी करे उतरल दक्षिण अफ्रीका टीम खेल खत्म होखे के बेरा ले एक विकेट के नुकसान पर 90 रन बना लिहले बा.\nसायना नेहवाल ली निंग बीडब्ल्यूएफ वर्ल्ड सुपर सीरीज फाइनल के एलिमिनेशन दौर में पहुंच गइल बाड़ी.\nभारतीय ओलम्पिक संघ बियफे का दिने साफ कइसलि कि ऊ लंदन ओलम्पिक के बहिष्कार ना करी बाकिर ऊ डाओ केमिकल्स के प्रायोजक बनवला के खिलाफत करी.\nभारतीय क्रिकेट टीम के खास गेंदबाज जहीर खान के कहना बा कि आस्ट्रेलिया का खिलाफ उनुकर टीम स्विंग के आपन बड़का हथियार बनाई.\nएशिया के सबले पुरान शिमला स्केटिंग रिंक में एह साल के स्केटिंग सत्र शुरू हो गइल बा.\nबियफे का दिने पाराना में होखत महिला हॉकी मैच में भारत अर्जेटीना से 1-3 से हार गइल.\nइशांत शर्मा के फिटनेस पर सवालिया निशान लगावल जात बा काहे कि आस्ट्रेलिया में भइल प्रदर्शन मैच में ऊ 5.3 ओवर गेंदबाजी कर पइलें.


रानी बन गइली शेरनी – Anjoria\nसिनेमा भोजपुरी के स्टार अदाकारा रानी चटर्जी अब शेरनी बन के अपना दुश्मनन के संहार करत नजर अइहें निर्देशक मनोज नारायण के भोजपुरी फिलिम ‘शेरनी’ में. रानी के एह में केन्द्रीय भूमिका बा आ उनकर नायक बाड़न नेपाली स्टार आयुष आ सुशील क्षेत्री.\nएह फिलिम में रानी चटर्जी शानदार एक्शन स्टंट कइले बाड़ी.\nएकरे अलावे रानी के आवे वाली फिलिमन में ‘दम’, ‘इंसाफ की देवी’, ‘चडी’, ‘गंगा जमुना सरस्वती’, ‘साली बड़ी सतावेली’ वगैरह बाड़ी स.


भोजपुरी में जयंती पर विशेष - नेता लोगन के एक पूरी पीढ़ी के असली गुरु - जेपी यानी जय प्रकाश नारायण | Jayanti special Bhojpuri JP Jai Prakash Narayan guru entire generation of Politicians nodaks– News18 Hindi\nआजू के दिन अपना देश के महान नेता जयप्रकाश नारायण के जन्म जयंती ह. सन् 1902 में 11अक्टूबर के उहा के पैदा भइल रहनी.ए साल 118 वी जयंती मनावल जाइ. जब देश मे 25 जून 1975 के आपातकाल.\nके घोषणा हो गइल आ विप के सब नेता लोगन के जेलों में कैद कर दिहल गइल, प्रेस पर पाबंदी लगा दिहल गइल संविधान के 43वा संशोधन करके कोर्ट के अधिकार सीमित कर दिहल गइल. जनता के मौलिक अधिकारन पर भी राष्ट्रीय सुरक्षा के तहत पाबंदी लगा दिहल गइल. सासअइसने हालात में इंदिरा गांधी के विरुद्ध जब उहा के देश के प्रधानमंत्री रहली जयप्रकाश नारायण जी आपातकाल जैम के विरोध कइनी आ देश लोकतंत्र के फेर से स्थापित करके देश के राजनीति के एगो नया दिशा दिहनी. आप अपने कभी देश के सत्ता के शीर्ष पद पर न रहनी. बाकी अइंसन ना रहे कि जवना पैड पर देश के पहिलका प्रधानमंत्री जवाहरलाल नेहरू जी सुशोभित कइनी बाबू जयप्रकाश नारायण जी ना पहुंचल रहती. आपन एगो कविता में भी बतवले बानी कि इतिहास से पूछो कि वर्षों पूर्व बन नहीं सकता प्रधानमंत्री क्या? किन्तु मुझ क्रांति शोधक के लिए कुछ अन्य ही पद मान्य थे.\nबतावल जाला की अपना बाद खुद जवाहरलाल नेहरु जी जेपी से बात कइले रहलीं, बाकी जयप्रकाश जी सत्ता राजनीति कवनों लफड़ा में ना पड़ल चाहत रहली. उहा के अपना बारे में खुद दावा कइले बानी कि विफलता पर तुष्ट हू अपनी, औ यह विफल जीवन शत शत धन्य होगा, यदि समान धर्मा प्रिय तरूणों का कंटकाकीर्ण मार्ग, यह कुछ सुगम बना जावें. ई कविता9अगस्त 1975 के जयप्रकाश जी चंडीगढ़ अस्पताल से लिखले रहनी. तबियत खराब भइला के वजह से आपात काल के दौरान यह के पुलिस के निगरानी में चंडीगढ़ पी जी आई एस8 में भर्ती करावल गइल रहें. यह कविता से दूगो बात समझल जा सकेला नौजवानन के जीवन में सुधार खातिर जयप्रकाश जी आजीवन कोशिश करत रहली. अपना जीवन के के अंतिम समय तक जे पी नौजवानन के हीरो रहली.उहा के एगो समानधर्मा साथी डॉ राममनोहर लोहिया जी के भी जे पी के बारे में इहे राय रहें कि जयप्रकाश नारायण नौजवानों के दिल के नेता है.उनके बदौलत अगर खुद नहीं हिले तो देश हिलाने की ताकत उनमें है.\nदेश के नौजवानन के बारे में उहा के आपन राय ई रहे कि नौजवान ख़ाली रेखिआ उठाने वाली पीढ़ी न कहा नौजवान कवनो उम्र में आदमी हो सकेला जब तीन गो बात होखे पहिला बात ई कि जोखिम उठावे के क्षमता होखे, दूसर बात ई कि संघर्ष करेके मादा होखे ,जेकर कवनों सुनहला सपना होखे.एहि से जयप्रकाश जी 70 साल के उम्र में अपना के नौजवान मानत रहली.आ आपात काल के ज्यादती से लड़े आ देश मे दुबारा लोकतंत्र के बहाली खातिर जीवन के अंतिम पड़ाव तक लड़ाई लड़नी.ई अलग बात बा जनता सरकार बनला के बाद ओकर का हश्र भइल यह के देख लिहली.उहा के सोचल बिचारल संपूर्ण क्रांति के सपना त न पूरा भईल ,बाकी जयप्रकाश नारायण के नेतृत्व में भ्रष्टाचार के विरुद्ध जवन बिहार आंदोलन शुरू भईल ओकर एगो महत्वपूर्ण नेता लालू प्रसाद जी भ्रष्टाचार के आरोप में रांची जेल में बानी.ओहि आंदोलन के पैदावार आज आज के प्रधानमंत्री नरेंद्र मोदी और बिहार के मुख्यमंत्री श्री नीतीश कुमार जी आ उत्तर प्रदेश के बड़ नेता मुलायम सिंह यादव जी हई.\nविनोबा जी आ जयप्रकाश जी दूनो जाना दावा करात रहलन कि ऊ लोग गांधी जी के अधूरा काम पूरा कइल चाहत बा लोग. गांधी जी कवन अधूरा काम रहें जवना के पूरा करें के ई दूनो महान विभूतियन जरूरत रहें? पहिला कमी रहे कि सत्ता से बाहर रहिके आम आदमी के जरूरत के मुताबिक राजनीत के रचनात्मक काम से से जोड़ल. ऐ खातिर गांधी जी 18 सूत्रीय कार्यक्रम पेश कइली. गांधीजी स्वतंत्रता के बाद कांग्रेस के भंग करके लोक सेवक संघ बनावे के सुझाव देत रहनी ताकि कांग्रेस कार्यकर्ता गांव-गांव जाकर ग्रामीण विकास के काम में लागे. गांधीजी गांव के गणराज्य के जरिए भारत के लोकतंत्र के नींव मजबूत कइल चाहत रहनी हा. जयप्रकाश जी लोक शक्ति के जगआ के लोकतंत्र के नीव मजबूत कइल चाहत रहली हा जयप्रकाश जी के भरोसा रहें कि सामाजिक क्रांति खाली हिंसा के जरिए ना आवे जइसन कि मार्क्सवाद, लेनिनबाद आ माओवाद के बुनियादी मान्यता रहें, बल्कि पुनर्निर्माण की गांधीवादी प्रक्रिया जिसका भूदान, ग्रामदान और ग्राम स्वराज के रूप में प्रकट दर्शन हो रहा है.\nसन् 1929 में जब अमेरिका से भारत लौटनी त तब ओ समय जयप्रकाश जी घोर मार्क्सवादी रहानि.खुद गांधीजी जयप्रकाश नारायण के समाजवाद की समझ के बारे में दावा कर रहे हैं कि समाजवाद के बारे में जो बात जयप्रकाश नहीं जानते, उसे दुनिया का कोई भी आदमी नहीं जानता है. फिर जयप्रकाश जी समाजवाद से सर्वोदय की ओर अपनी पतली सी पुस्तक में विस्तार से बतवले बानी कि मार्क्सवाद से उहा के कइसे मोहभंग भइल आ कइसे गांधीबाग आ विनोबा के सर्वोदय आंदोलन के नजदीक आवत गईली. अपने पुराने साथियों के नाम पत्र में इस पीड़ा को उन्होंने व्यक्त किया है.उहा के ऐ पुस्तक में इहा तक दावा कइले बानी कि दुनिया में यदि कभी शांति, स्वतंत्रता और बंधुत्व स्थापित होते हैं तो समाजवाद को आखिरकार सर्वोदय में विलीन होना ही पड़ेगा. जयप्रकाश जी को इस बात का भी अफसोस था कि जब गांधी जी हमारी भी उपस्थित थे तो विचार के इस निर्णय पर मैं नहीं पहुंच सका फिर भी कुछ वर्ष पूर्व मुझे विश्वास हो गया कि हमारा आज का समाजवाद मानव जाति को स्वतंत्रता बंधुत्व समानता और शांति के उत्कृष्ट लक्ष्य तक नहीं ले जा सकता.\nजयप्रकाश जी के एह बात के भी लेके कम अफसोस ना रहें कि पता ना देश के राजनीति से लोगन के काहे अतना भरोसा ब जइसे जीवन के कुल समस्या के निदान करें अलावा कवनों दोसर विकल्प लोगन के नइखे देखात. उहा के कहत बानी कि लोगों का राजनीति पर कितना विश्वास है, यह देखकर उन्हें दया आती है. सर्वोदय के गया अधिवेशन जब जयप्रकाश जी अपने को राजनीति से अलग होखे के घोषणा कइली बहुत लोगन के मनमे ई सवाल पैदा भइल कि अब जेपी के नया दिशा का होई. जयप्रकाश जी खुद बतवले बानी कि मैंने ढल और सत्ता की राजनीति से अलग होने का निश्चय है इसलिए नहीं किया कि मैं उससे ऊब गया या निराश हो गया था बल्कि इसलिए किया कि मुझे यह स्पष्ट हो गया था कि अब सिर्फ राजनीति से काम नहीं बनेगा क्योंकि राजनीति केवल राज्य या सत्ता का विज्ञान है. एह नतीजा पर गांधी जी सन्1909 मे हिंद स्वराज लिखते बखत पहुंच गइल रहनी. उहा के ब्रिटेन में रही के उहा के संसदीय लोकतंत्र के खामी देख चुकल रहनी.\nआ ई दावा कइली कि संसद बाँझ और वेश्या है. काहे की की ई जेकर बहुमत रहेला ओकरे साथ दिही. अल्पमत के आवाज के कवनों सुनवाई इहा संभव नइखे. जयप्रकाश जी अइसन लोग त ई जानल चाही कि 100 लोगन में 51 लोग जवन बोलत कहत बा ऊहें काहे साच ब. बाकी 49 लोगन के बात कदर करे आ माने के सम्भवना एह लोकतंत्र में बा?आम सह्माति के बात तबे काहै होला जब कवनों सरकार अल्मत में होला?संसदीय लोकतंत्र में बहुमत के जोम में दरेरा देबे के अइठ कहा तक ठीक बा? एह ऐठन के रोके खातिर जयप्रकाश जी लोकतंत्र पर जनता के अंकुश लगावे के जरूरत महसूस करत रहनी. चाहत रहनी कि चुनाव लड़े वाला प्रत्याशी के चयन में जनता के भागीदारी होखे के चाही, आ द चुनाव जीतला के बाद प्रतिनिधि लोगन पर जनता के अंकुश बरकरार रहे ऐ खातिर जनता के आपन चुनल प्रतिनिधि के वापस बुलावे के भी अधिकार होखे के चाही, ताकि चुनाव जीतल प्रतिनिधि अपना लोकतंत्र के राजा समझे के गलती मत करे.\nई लोकतंत्र के भारतीय संदर्भ अनोखा सुझाव रहे, अभी तक अपना देश मे ऊपर से नीचे तक आजमवल नइखे गइल. इहे न उहा के उहा के दलीय राजनीति से ऊपर उठी के दलविहीन लोकतंत्र के बात भी बतवले रहनी. काहे की आज के राजनीति पांच साल के बाद चुनाव होत बा, दल के उम्मीदवार चुनाव लड़त बा लोग आ आम जन वोट देबे के अलावा कवनों अउर अधिकार नइखे.उहा के इहो बतवले रहनी कि किसी विशेष निमित्त और विशेष अवसर के लिए यह प्रयोग सफल नहीं हो सकता फिर भी मनोवैज्ञानिक वातावरण तैयार हो जाए, तो इस प्रकार का राजनीतिक प्रयोग आज भी सफल हो सकता है. उन्हें यह भरोसा था कि जनता के स्व शासन की ओर गांधीजी की जो निर्दलीय विधायक दृष्टि थी, उसमें अन्वेषण का एक आशा जनक मार्ग दिखाई देता है. इहे ना एशियाई मुल्कों के समाजवाद के बारे में भी उहा के राय ई रहे कि मैं यह नहीं समझा रहा हूं कि हमें पाश्चात्य समाजबाद या रूसी साम्यवाद से कुछ सीखना नहीं है, मेरा कहना है चिंतन, प्रयोग और परिवर्तन करने के जो काम हमारे सामने हैं, उनका बहुत बड़ा हिस्सा हमें अपने आप ही करना पड़ेगा.\nऐकरा मूल में विकेंद्रीकरण, साधन साध्य की पवित्रता और नैतिक दृष्टि से निकलल निष्कर्ष हो सकेला. सवाल इब की दूसरा देश के क्रन्ति काहे असफल भईल? जयप्रकाश जी बता रहे हैं कि उन क्रांतियों के कर्णधारों ने ऐसे साधनों का उपयोग किया, जो उनके साध्य्योके अनुकूल नहीं थी. इहे दृष्टि साधन आ साध्य के पवित्रता के लेकर गाँधी जी रहे जवना वजह से जयप्रकाश बाबू गांधी जी के करीब अईनी. अपना जवनी दिन निरा निरीश्वरवादी जयप्रकाश नारायण अपने जीवन के अंतिम पड़ाव पर आधात्मिक्ता के शरण में चलीं गइल रहनी. उहा के ई दावा रहें कि आध्यात्म बुढ़ापे की बुढ़भस नहीं हैं, तरुणाई की उतुंगतम उड़ान है. आपन किताब मेरी विचार यात्रा में जयप्रकाश जी कहत बानी कि सांस्कृतिक क्रांति के बिना भारत का एवम भारतीयता का बचना दुष्कर प्रतीत हो रहा है यह मानवीय क्रांति होगी, आंतरिक क्रांति होगी, क ऐसी ऐसी क्रांति जिसमें भारत का आध्यात्म व्यक्ति व्यक्ति के जीवन में उतर जाएगा.तब व्यक्ति अपने हितों का दर्शन समूह के हितों में करने लगेगा और वैसा ही जीवन जीने लगेगा.उस क्रांति के बिना न समाजवाद आ सकेगा न साम्यवाद, सर्वोदय तो उसी क्रांति का दूसरा नाम हैं एक तरह से देखल जा त जयप्रकाश जी के चिंतन में घोर कम्युनिस्ट से लोकतांत्रिक समाजवाद आ सर्वोदय के यात्रा चिन्तन के विभिन्न पड़ाव रहें. निरंतर ओ अपना अनुभव आ समझ से ओह चिंतन विकास भईल. ई बात जयप्रकाश जी खुद स्वीकार कईले बानी. कुछ लोग एह वैचारिक बदलाव के जयप्रकाश जी के वैचारिक भटकाव मनेला. जयप्रकाश जयंती पर उनके स्मृति के बार बार नमन बा.\nBhojpuri Articles Bhojpuri News Jai Prakash Narayan


होम > उत्पादों > छोटे आईलाइनर केस\n(छोटे आईलाइनर केस के लिए कुल 24 उत्पादों)\nYIWU FUDUI PACKAGING CO.,LTD is one of the छोटे आईलाइनर केस leading brands in China. It is the factory & supplier specializing in manufacturing छोटे आईलाइनर केस. Offer high quality छोटे आईलाइनर केस atacheap wholesale price.\nथोक चीन से छोटे आईलाइनर केस , लेकिन कम कीमत के अग्रणी निर्माताओं के रूप में सस्ते छोटे आईलाइनर केस खोजने की आवश्यकता है। बस छोटे आईलाइनर केस पर उच्च गुणवत्ता वाले ब्रांडों पा कारखाना उत्पादन, आप आप क्या चाहते हैं, बचत शुरू करते हैं और हमारे छोटे आईलाइनर केस का पता लगाने के बारे में भी राय, आप में सबसे तेजी से उत्तर हम करूँगा कर सकते हैं।


का एगो आदमी समाज के बदल सकेला ? - JaiBhojpuri.com\nका एगो आदमी समाज के बदल सकेला ?\nPosted by नबीन भोजपुरिया ( NB ) on September 12, 2012 at 9:43pm\nप्रनाम आ जय भोजपुरी आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे देखा देखी ओह गांव के मय लोग जेने धुर माटी पानी लउकल लेके लागल आगि बुतावे । 100 गो घर मे से 10 गो घर बाचि गईल आ अगिला 100 दिन मे मय घर रेडी ।\n( एजुगा भागल सबसे बरिआर रास्ता सब केहु के लउकत रहे ) समाज कहत बा की दहेज ना लेबे के चाही ना देबे के चाही बाकी एगो गांव के सब केहु दहेज लेते देत रहे । एगो परिवार जेकर लईका डाक्टर रहे उ बिना एको नाया लेहले एगो गरीब घर के लईकी से बिआह कईलस । अगिला साल7गो घर के लोग अईसने कईल ।\n( एजुगा पहिले इहे रहे कि कहला मे का जाता ) फेंड लगावे के चाही , बाकी गांव के आरी कगरी फेंड खुंट लउकते ना रहे । एगो मलेट्री मैन रिटायर हो के गांवे अईलस आ फेरु शुरु कईलस फेंड लगावे के काम , साल भरत होत होत ओह गांव के हर दुआर आ डहर प फेंड लउके लागल ।\n( सब केहु कहेला की फेंड लगावला से हमनिये के फायदा बा बाकि लगाओ के ? ) हम नईखी जानत की समाज एह मे से कवना चीझु से बनी , बाकि हम ई जानत बानी की कवनो नीमन चीझु जवन समाज आ ओह समाज मे रहे वाला लोगन खाति बनी त ओह के समाज दु भा चार भा दस दिन प मानी जरुर । सती प्रथा के कवनो जबाना मे बडा पावन चीझु मानल जात रहे , एहिंग बिधवा बिआह के मान्यता ना रहे त ओजुगे बाल बिआह जईसन चीझु के मान्यता रहे । एह कुल्हि के बिरोध एक दु आदमी शुरु कईल आ अब देखी सभे । बिनोबा भावे गरदन प दुनाली भा राईफल तानि के भुदान आन्दोलन ना चलवले रहले । जय प्रकाश के कहल दु नाव वाला लोग बिहार मे आजुओ भेटा जाई । बाबा आमटे , झुठहु ना नु पहाद खोनत रहले ह , दशरथ मांझी , समाज के बदले के तिकवते त आजु उ राही ना बनल रहित ?\nठवे ठवे लोग लउकत बा जे अकेलही अपना दम प समाज मे बदलाव ले अईले बा आ ले आवत बा तबो हमनी के तिकवत बानी जा की ना हम ना समाज बदलो ? आखिर काहे ? आ कईसे ? काहे हमनी के आ कब ले हमनी के समाज के ओरि अंगुरी देखा के अपना के चुप कराईब जा ?\nजय भोजपुरी Views: 30\nTags: ?, आदमी, एगो, का, के, बदल, सकेला, समाज Like 13 members like this\nComment by Ashutosh Ranjan on September 13, 2012 at 10:35am नवीन भाई प्रणाम,\nका एगो आदमी समाज बदल सकेला? जेतना बड़हन सवाल ओतने बढ़िया से ओहकर उत्तर देवे के राउर प्रयास....बहुत ही प्रेरणादायी उदाहरण. सान्चाहू यदि मंजिल पावे के संकल्प होखे आ मंजील पावे के रास्ता सही नियत वाला होखे त मंजील पावे से केहू नईखे रोक सकत.....\nजय भोजपुरी Comment by Anoop Srivastava on September 13, 2012 at 1:54pm नवीन भाई जी प्रणाम आ जय भोजपुरी,\nएकदम सही बात बा .... रउरी एकहक बाति से हम सहमत बानी आ साँचि कहीं त अपना औकात भर एही प्रकार से जियला के कोशिशो करत रहेनी, कब्बो-कब्बो जब कमजोर पड़ेनी त वाकई राउर ई सवाल कि का एगो आदमी समाज बदल सकेला? हमरियो दिमाग मे आवेला, फेर धीरे धीरे अपना के समझावत आ जोश दियावत लाग जानी .... बहुत नीमन ढंग से सवाल क के रहियो देखवले बानी रउआ .... धन्यवाद आ जय भोजपुरी । Comment by संजीव सिंह on September 13, 2012 at 2:13pm नवीन भईया प्रनाम,\nदेखी कवनो भी बडहन सामाजीक काम के करे से पहिले लाखो लोग के राय-मसवरा अउर ओह लोग के एगो सुथर गुमेट जरूरी होला। बाकीर सच्चाई त ईहे बावे कि अईसन मुद्दा बहुत कम लऊके ला जवना मे ढेर सारा लोग के एके सोच होखे। फलत: संगठन ना बन पावेला अउर एगो गंभीर मुद्दा के सत्यानाश पिटा जाला। ई बात त बावे कि ऐही समाज मे से कुछ लोग (खाली गिनल-चुनल) आगे आवे ला अउर बिना कवनो इशारा, संगठन, राय, गुमेट अउर झिझक के हालात बदले के कोशिश करे ला अउर बदले ला भी। बाकीर अईसन लोगवे बहुत कम संख्या मे होखे ला। कारण ईहे बावे कि (रउऐ कहल ई बात हवे) सभ लोग चाहे ला जरूर कि परिवर्तन होखे बाकीर केहु ई ना चाहे ला कि खुद ऊ भा ओकरा घर के केहु ओह परिर्वतन के अगुआ बनो। सम्स्या ऊहे बावे कि सभकर लालसा बा कि केहु फेरू जय प्रकाश नरायण अउर भगत सिंह बनो बाकीर ऊ खुद नईंखे बने के चाहत।\nऐह भागम-भागम भरल जिनगी मे केहु के लगे (शायद) ऐतना समय नईंखे जे ऊ कवनो बदलाव के बात करो। कुछ लोग त अईसनो भेंटाई जे ई मान लेले बावे कि जवन कुछ अपना सामने बावे ऊहे बस हमार हवे, ओही प बस हमार अधिकार बावे अउर ऊहे सभ हमहु अपना अगीला पिढी के देम। खासकर के अधीकार के मामला मे अपना कोरी ईहे देखल जाला। अउर ऐह सभ के बादो अगर केहु ऐह भिड मे से उपर उठे के कोशिश भी करेला त केंकरा नियन बहुते लोग बावे जे ओकरा टंगरी ध के निचे खिंच देवे ला।\nबाकीर अब समय कुछ अईसन बावे जे अभियो अगर हमनी अपना अधीकार अउर सम्मान के बात ना कईंनी जा त ऐतना ना खातहा मे चली जाऐम सन कि टंगरी ध के खिंचल त दुर के बात बावे, लोग ऐतना ना उपर से दाब दी कि पहचानल मुश्किल हो जाई कि आखीर हम हई के?


टटका खबर, अतवार,4जून 2017 – टटका खबर\nभारत के बी साई प्रणीत आपन पहिला गेम हारला का बादो हिम्मत ना हरलन आ बाद में इंडोनेशिया के जोनाथन क्रिस्टी के 17-21, 21-18, 21-19 से हरावत थाईलैंड ओपन बैडमिंटन टूर्नामेंट के खिताब जीत लिहलन. एह सफलता ला पीएम मोदी उनुका के बधाई भेजले बाड़न.\nपइसा कमाए ला इज्जति नीलाम क देबे वाला बीसीसीआई के टीम इंडिया आजु चैम्पियनशीप टूर्नामेंट में पाकिस्तान से खेलले. खेल में हारसु भा जीतसु बाकिर अपना आ देश के इज्जत के फालूदा त बनाइए दिहले सँ ई धनपशु. जबकि कवनो खिलाड़ी करोड़पति से कम नइखन स. अलग बाति बा कि बरखा का लुकाछिपी में अबहीं कहल ना जा सके कि के हारी.\nभाई जवन मन करे जवन दावा करत रहसु बाकि बाप अपना बेटा से नाराज नइखन. आजु मैनपुरी के करहल कस्बा में एगो पुछारी में आइल मुलायम सिंह यादव कहलन कि बाप-बेटा में कवनो नाराजगी नइखे आ कबा होइयो ना सके. आ शिवपाल दावा करत घूमत चलत बाड़न कि6तारीख के ऊ मुलायम के अगुअई में समाजवादी सेकूलर मोर्चा बनइहें.\nजौनपुर जिला के गौराबादशाहपुर इलाका में एगो दुलहा के गोली मार के घवाहिल क देबे वाला दू गो बदमाशन के आजु पुलिस गिरफ्तार क लिहलसि. गोली मरला का बाद दूनू मोटरसाइकिल से भाग पराइल रहले सँ.\nमिर्जापुर के मडिहान धोरावल रोड प एके मोटरसाइकिल प जात तीन गो नवही घवाहिल हो गइलें जब कलवारी गांव का नियरा ओह लोग के मोटरसाइकिल बेकाबू हो के बदरहवा नाला में जा गिरल.\nबिहार के मंत्री रहल आ जदयू से निलंबित विधान पार्षद राकेश कुमार उर्फ सम्राट चौधरी 11 जून के यूपी के उप मुख्यमंत्री केशव प्रसाद मौर्य का सोझा पटना के श्रीकृष्ण मेमोरियल हॉल में भाजपा के सदस्यता लीहें. कहतारें कि उनुका साथे उनुकर बहुते समर्थको भाजपा में शामिल हो जइहें.\nपश्चिम चंपारण जिला के गोबरहिया दोन इलाका के शेरवाँ गाँव में अपना खेत के रखवारी करत लोगन प जंगली भालुअन के झुंड हमला क दिहलसि. एह हमला से पाँच जने घवाहिल हो गइलें.\nबलिया जिला के बैरिया इलाका के चिरैया मोड़ का नियरा आपन आपन ट्रक खड़ा क के ओकर ड्राइवर सड़क किनारे बइठ के बतियावत रहलें. एही बीचे एगो बेकाबू जीप दूनू के धक्का मारत एगो ट्रक से टकरा गइल. दूनू ड्राइवर आ ओह जीप प सवार सात जने समेत नौ जने घवाहिल हो के जिला अस्पताल में भरती करावल गइल बाड़ें.\nसिवान के नगर इलाका के मसान घाट प बनल कंधवारा मुक्तिधाम स्थित मंदिर के पुजारी के आजु फजीरे कुछ बदमाश गाली मार के जान ले लीहले सँ. हत्या के कारण अबहीं पता नइखे चलल.\nभभुआ में पूर्व मध्य रेलवे के गया-मुगलसराय रेल खंड पर आजु फजीरे पुसौली टीसन का लगे ट्रेन से कटा के एगो रेलकर्मचारी के ठाँवे प मौत हो गइल.\nसारण जिला के रिविलगंज इलाका के दौलतगंज जामटोला के कुछ बचवा सरयू में नहाए गइल रहले सँ. एह में से तीन गो बचवा डूबे लगले सँ. एगो के त केहू तरह बचा लीहल गइल बाकिर दू गो के डूब के मौत हो गइल. एगो 8 बरीस के आ दुसरका 13 बरीस के रहुवे.\nबलिया के नरही इलाका में चौरा गांव में हालही में बिआह के आइल कनिया के मौत शुक का राति जरला से हो गइल. सन्देह वाला हाल में जरल एह नवहिन के जिला अस्पताल मे भरती करावल गइल बाकिर ओकरा के बचावल ना जा सकल.\nशनिचर देर राति ताड़ीबड़ा गाँव जाए वाली सड़क किनारे सूतल मलप गाँव के एगो नवही के एगो ट्रक कचार के जान ले लिहलसि. ट्रक के पीछे करत ड्राइवर देखलसि ना आ ओकरा प ट्रक चढ़ा दिहलसि.\nजौनपुर के पुरनिया पत्रकार राजेन्द्र सिंह के आजु 90 बरीस का उमिर में गंगालाभ हो गइल. ऊ एने ढेर दिन से बीमार चलत रहलन. मूल रुप से फैजाबाद के समन्था गांव के रहे वाला राजेन्द्र सिंह 1965 से जोनपुरे में बस गइल गहलन. आजु उनुकार अंत्म संस्कार वाराणसी के मणिकर्णिकाघाट प क दीहल गइल.\nTags: चंपारण, जौनपुर, थाईलैंड ओपन बैडमिंटन टूर्नामेंट, बलिया, बी साई प्रणीत, भभुआ, भाजपा, मिर्जापुर, सारण, सिवान\n27 लाख के चोरावल मोबाइल फोन बरामद


महागठबन्हन के नेता चुनइले नीतीश – टटका खबर\nमहागठबन्हन के नेता चुनइले नीतीश\nआजु शनिचर का दिने महागठबन्हन के विधायक आ विधानपार्षदन के मौजूदगी में नीतीश कुमार के दुनू सदन के नेता चुन लीहल गइल. एकरा बाद नीतीश कुमार राज्यपाल से भेंट क के सरकार बनावे के दावा पेश कइलन. किरिया धराई समरोह 20 तारीख के पटना के गाँधी मैदान में करावल जाई.\nनीतीश के नाम के प्रस्ताव राजद नेता राबड़ी देवी कइली आ एकर समर्थन कइलन काग्रेस के बिहार प्रभारी डॉ. सीपी जोशी. ई दुनू में से केहू विधायक भा पार्षद नइखे बाकिर एहलोग के बात के सगरी विधायक आ पार्षद थपड़ी पीट के मान लिहलन.\nनीतीश कुमार के अभयदान देत लालू प्रसाद कहलन कि नीतीश निफिकर हो के काम करसु आ बिहार के बढ़न्ती खातिर पूरा जोर लगा देसु. कहलन कि महागठबन्हन के वायदा पूरा करे के काम सबका सोझा रहे के चाही.\nTags: नीतीश कुमार, लालू प्रसाद\nराबड़ी आवास के सुरक्षा पहिले जस कइलन नीतीश कुमार


भाषा, मातृभाषा आ भोजपुरी – Anjoria\nOct 14, 2012 भोजपुरी\nपाती के सितम्बर २०१२ अंक प्रकाशित भइल. डाउनलोड कर के पूरा पत्रिका पढ़ीं.\nभाषा ऊ हऽ जवन समय से उपजल परिस्थितियन में- हमहन के जिये आ अपना जरूरतन खातिर, एक दूसरा से मिले-जुले, बोले बतियावे लायक बनावेले, जवन घर का भीतर से बहरा ले – विशल जनसमुदाय से जोरेले. अभिव्यक्ति आ संवाद के जरिया इहे भाषा अतीत, इतिहास, परंपरा आ संस्कृति के सचेतन वाहक बनेले. एही से पीढ़ी दर पीढ़ी अपना सामूहिक चेतना संगे चलि आइल जातीय स्मृतियन के खजाना कहाले. पुरखा-पुरनियन का जीवन-संघर्ष के माध्यम रहल ई भष, आदमी का दिल-दिमाग से जरत जातीय-स्वाभिमान के ऊ लौ हऽ, जेकरा अँजोर में ओकर पहिचान लउकेला. हमहन के आदि अन्त आ अस्तित्व से जुड़ल हर सवाल के जबाब ढूंढ़े में भाषा सहायक बनेले.\nअपना जियका-जोगाड़; सुविधा आ जरूरत खातिर, क्रिया-व्यापार, रोजगार, व्यवसाय खातिर एगो भाषा, दोसरा भाषा से स्वतंत्रता आ समानता का आधार पर मिलेले. तब्बे आपुसी मेल-मोहब्बत बढ़ेला आ एक दुसरा के जीवन संस्कृति जाने-समझे के अवसर मिलेला. एक दुसरा के भावना आ विचार के आदर के बिना, कवनो भाषा दुसरा भाषा-भाषियन से रिश्ता ना बना सके. जब कवनो भाषा ‘सत्ता’ शक्ति आ वर्चस्व के सहारा लेके, दुसरा भाषा से मिलेले, त ओघरी ओकर रूप आधिपत्य जमावे वाला होला. अंग्रेजी भाषा के साम्राज्यवाद दोसरा भाषा आ लोकभाषा से जनतांत्रिक सम्बन्ध ना बनवलस. ऊ शुरू से ‘उत्पीड़क’ आ ‘वर्चस्व’ बनावे वाली भाषा रहे, जवन दुसरा भाषा- भाषियन के ओछ, हीन आ गुलाम मान के आपन बर्चस्व कायम कइलस. अपना सुविधा, स्वार्थ खातिर, पद, पइसा रोजिगार, नोकरी खातिर लोग अंग्रेजी के सत्ता कबूल कइलस आ ओकरा गुलामी खतिर मजबूर भइल. अंग्रेज आ ओकर पिठ्ठू अंग्रेजी भाषा के महत्व आ शक्ति के अतना बढ़ा-चढ़ा के परोसलन सऽ, जेसे बुझाव कि संसार के सगरो ज्ञान आ तरक्की के सगरी राह एही भाषा में मिल सकेला. ईहो जाहिर कइल गइल कि दोसर भाषा आ लोक भाषा अशिक्षा, अज्ञान, अन्धकार अपमान का सिवाय अउर कुछ ना दी. बस अंग्रेजिये, पिछड़ापन, अज्ञान, अंधकार, गरीबी दूर कर सकेले. ऊहे आधुनिकता आ विकास का ओर ले जा सकेले, सुख-सुविधा पद-अधिकार, आ सम्मान दिया सकेले. हिन्दुस्तान में, दबाव आ दमन का बूता पर अंग्रेज हमन का भाषाई एकता आ सांस्कृतिक चेतना के छिन्न-भिन्न करे के बहुत कोशिश कइलन सऽ.\nअइसन ना रहे कि अंग्रेजन के साम्राज्यवादी वर्चस्व के चुनौती आ विरोध ना मिलल. दमन अन्याय, जुलुम आ शोषन का खिलाफ हिन्दुस्तान के कूल्हि भाषा मिलि गइली स. कलकत्ता से भारतीय पत्रकारिता के मशाल जरल, जातीय भाषा का जोर पर राष्ट्रीय आंदोलन के शुरूआत भइल आ उत्तर भारत में राष्ट्रीय नवजागरन क शंख बाजल. फेर अपने भाषा के हथियार बना के अंगरेजी सत्ता का अनेति से लड़ल गइल.\n1826 में ‘उदन्त मारतण्ड’ पं॰ युगुल किशेर शुक्ल अउर ‘उचित वक्ता’ (श्री दुर्गा प्रसाद मिश्र) का जरिये एक बेर हिन्दी पत्रकारिता हुंकार भरलस, फेर त पर्चा, पोस्टर, अखबार के जरिया बना के हिन्दुस्तानी भाषा (हिन्दी, उर्दू, मराठी, बंगला, तमिल आदि) अंग्रेजी सत्ता का खिलाफ उठ खड़ा भइली सऽ, सुराज आ स्वतंत्रता खातिर, हिन्दुस्तान बहुभाषा-भाषी रहलो पर एही से एकजुट भइल कि हिन्दुस्तानी भाषा सभन में भईचारा, बहनापा आ एक दुसरा का प्रति समानता के भव रहे. आजादी का बाद अगर अंग्रेजी बनल रहल आ बढ़त रहल त ओकरा पाछा अंग्रेज ना, हमहने के देश के प्रभुत्व संपन्न, साधन-सम्पन्न लोग आ अफसरशही जिम्मेवार रहे. सबके मालूम बा कि जवना हिन्दी के राष्ट्रभाषा बनावे खातिर, ब्रजी, अवधी, मैथिली, आ भोजपुरी, बुन्देलखण्डी, मगही आदि भाषा आपन सबकुछ न्यौछावर कऽ दिहली स, उहो हिन्दी राष्ट्रभाषा ना बनल, अंगरेजी का संगे ओके राजभाषा बनावे के कोसिस जरूर भइल, बाकि आजादो भइला पर अंग्रेजी अउर मजबूत, अउर हावी होत गइल. आजादी के पैंसठ साल बितलो पर लोक सभा में राजभाषा समिति गठित ना हो सकल.\nमातृभाषा क माने खाली माई के भाषा ना हऽ, बलुक जवन जनम का साथे, माई-बाप, सगा-संबंधी, परिवार, टोल-महाल, गाँव आ क्षेत्रीय समाज बोलेला; ओके ‘मातृभाषा’ कहल जाला. मातृभाषा के ऊ परिवेश, जौना में लड़कपन बीतल, जवानी चढ़ल, जवना समाज में हमन के भाव विचार आ सोच के अभिव्यक्ति मिलल, ऊ हमन के जाति-जमात आ पूरा क्षेत्रीय समुदाय के भाषा ए दायरा में आवेला. दोसरा शब्दन में कहल जाव त मातृभष में हमन के एक-एक दुख-सुख, खुशी-उल्लास, चिन्ता, विचार प्रगट भइल, जवना का जरिये सोच क दायरा बढ़ल, जवना में हमहन गवली-बजवलीं, हँसलीं-रोवलीं जा, जवना में प्रेम क उद्गार निकलल, दुख-विपत्ति में जवन एक जुट होके लड़े सिखवलस, ऊ मातृभाषा हऽ.\nएह भाषा से हमन क जनम-करम जुड़ल बा. फिर ई भाषा दीन-हीन आ पिछड़ल कइसे हो सकेले? जरूर कवनो भेदभाव, कवनो साजिश, कवनो राजनीति बा, तबे नऽ कुछ लोग अपना भाषा-वर्चस्व का जोर पर, हमहन का भाषा से नाक-भउँ सिकोरऽता. अब देखीं, जनगणना में यू॰पी॰, बिहार के मूल भोजपुरी-भाषी लोग मातृभाषा का जगहा- हिन्दी, अरबी आ उर्दू लिखवा देता. हिन्दी-उर्दू त समझ में आवऽता बाकिर ‘अरबी’ ? पछिला जनगणना में जनगणना-मंत्रालय के अधिकारियो हैरान रहलन सऽ बाद में विश्लेषण कइला पर, पता चलल कि यू.पी. बिहार के अति पिछड़ल इलाका क ऊ लोग, जेकर मातृ-पितृ भाषा भोजपुरी अवधी बा, उहां ज्यादा संख्या में मदरसा का चलते, धर्म का आधार पर लगभग साठ हजार लोग, मातृभाषा ‘अरबी’ लिखवा दिहल. एह ममिला में कश्मीरे बढ़िया बा, उहां उर्दू राजभाषा बा, बाकिर बहुसंख्यक वर्ग आपन मातृभाषा कश्मीरी लिखवालेला.\nसरकारी फाइलन के आँकड़ा चाहे जवन कहे, पूर्वी यू.पी. आ बिहार के लोग, बलुक बेतिया, चंपारन, झारखण्ड, नेपाल तक भोजपुरी भाषा आ संस्कृति फरत-फुलात बा. दुख एह बात के बा, कि खुद भोजपुरिहा लोगन में अपना भाषा का प्रति गौरव आ स्वाभिमान नइखे. कबीर आदि संतन के भाषा भोजपुरी के आपन सांस्कृतिक विरासत आ विपुल-साहित्य रहला का बादो; अउर मान्यता प्राप्त लोकभषन नियर संविधान के आठवीं अनुसूची में नाँव लिखावे बदे, का-का नइखे करे के पड़त? भोजपुरी क्षेत्र के सांसद आ बड़-बड विद्वान लोग, अपना भाषा के खाली मतलब परले इयाद करेला. ऊ लोग, मातृभाषा त छोड़ीं, राजभाषा हिन्दिये के केतना कदर करेला ?\nसांच आ खरा तथ्य ई बा कि हमहन का देश में, सुराज का बाद, ‘साम्राज्यवादी, वर्चस्व’ के भाषा अंग्रेजी के ‘पावर’ आ उपयोगिता घटला के बजाय, अउर बढ़ि गइल बा. संचार-माध्यम के विस्तार- टेलीविजन, इण्टरनेट, यूट्यूब के आगमन का बाद, समाचार चैनल आ अखबारो के ‘भाषा’-संस्कृति अब बदल रहा बा. अंग्रेजी आजुओ संपर्क, संवाद, शिक्षा, जानकारी, क्रिया-व्यापार, रोजगार, व्यवसाय, कैरियर, तरक्की आ ताकत के ताकतवर भाषा बनल बा. ‘भाषा’ पर सोचे-विचारे वाला लोग खुदे एकरा पाछा छुपल कारन आ रहस-भेद जाने खातिर अंग्रेजिये के पोंछ पकड़ले बा. बड़-बढ़ुवा नेता, अफसर सभे ‘रोमन लिपि’ में लिखल हिन्दी पढ़त-बोलत बा, इहां तक कि हिन्दी के प्रोफेसर-विद्वानों लोग ‘अंगरेजी’ के शान में कसीदा काढ़े में गुरेज नइखे करत. अब खाली अगड़े, पिछड़े, दलित, महादलित, अनुसूचित, परिगणित ना हर वर्ग जाति के लोग अपना छोट-छोट अबोध लड़िकन के ‘मातृभाषा’ का बजाय ‘अग्रेजिए’ सिखावल-पढ़ावल पसंद करत बा. आखिर अंगरेजी से ‘फ्यूचर’ आ ‘कैरियर’ जुड़ल बा। अब अंगरेजी के विरोध संभव नइखे, ना शुद्ध हिन्दी बोले के जिद बा. रोजी रोजगार, काम-धन्धा आ सम्पर्क खातिर कवनो भाषा सीखीं, बोलीं; बाकिर अपना मातृभूमि आ मातृभाषा का दिसाईं आँख मून के अपना के, अउर हीन आ तुच्छ मत बनाईं !\n(भोजपुरी दिशाबोध के पत्रिका ‘पाती’ के सितम्बर 2012 अंक से)


बड़ बड़ भूत कदम तर रोवसु, मुआ माँगे पूआ – टटका खबर\nJul 21, 2018 टीएमसी, भाजपा, ममता बनर्जी\nकोलकाता, 21 जुलाई (वार्ता) पश्चिम बंगाल के मुख्यमंत्री ममता बनर्जी केन्द्र के नरेंद्र मोदी सरकार पर सीधा हमला करत एलान कइले बाड़ी कि 15 अगस्त से ऊ “ भाजपा हटाओ- देश बचाओ” अभियान शुरू करीहें.\nशनिचर का दिने धरमतल्ला में तृणमूल कांग्रेस (टीएमसी) के सालाना शहीद दिवस रैली के संबोधित करत ममता बनर्जी कहली कि टीएमसी 15 अगस्त से “ बीजेपी हटाओ- देश बचाओ” अभियान के शुरुआत करी. कहली कि 2019 में भारतीय जनता पार्टी के बड़हन झटका लागी आ एकर राह बंगाले से निकली.\nमॉब लिचिंग के बढ़त घटनन ला भाजपा पर निशाना साधत ममता बनर्जी कहली कि ऊ अइसन घटनन के रोक नइखे पावत. कहली कि जवना तरह से देश भर में एह तरह के घटना हो रहल बा ओकरा से लागत बा कि ई लोग तालिबान बनावत बा. साथही इहो कहे से ना चुकली कि भाजपा आ राष्ट्रीय स्वयंसेवक संघ (आरएसएस) में अच्छो लोग बा जिनकर ऊ सनमान करेली बाकिर कुछ लोग बा जे गंदा खेल खेले में लागल बा.\nशहीद तृणमूलियन के याद करे ला मनावत जाए वाला समारोह में हालही ले राज्यसभा सांसद रहल चंदन मित्रा, वामपंथी सांसद रहल मोईनुल हसन, कांग्रेस नेता यास्मीन अउर मिजोरम के महाधिवक्ता विश्वजीत देव टीएमसी में शामिल होखे के एलान कइलें.


भोजपुरी दिल प राज करेवाली भाषा ह – प्रोफेसर कपिलदेव मिश्र – भोजपुरी साहित्य सरिता\nसतना, मध्यप्रदेश. ‘भोजपुरी दिल प राज करेवाली भाषा ह I इ दुनिया के बहुत बड़ हिस्सा में आपन जगह बना चुकल बिया आ लगातार एकर बिकास आ प्रसार होत जा रहल बा I’ बतौर मुख्य अतिथि इ बात रानी दुर्गावती विश्वविद्यालय के कुलपति प्रोफेसर कपिलदेव मिश्र जी सतना भोजपुरी समाज द्वारा १० दिसंबर २०१७ के दिन आयोजित सम्मान समारोह में कहनी.\nसतना माइन्स के वाइस प्रेसिडेंट श्री अशोक सिंह जी के अध्यक्षता में संपन्न एह कार्यक्रम में भोजपुरी समाज सतना के अध्यक्ष शैलेन्द्र उपाध्याय जी अतिथि लोगन के स्वागत कइनी आ भोजपुरी समाज के क्रियाकलाप के बारे में विस्तृत जानकारी प्रस्तुत कइनी I\nएह अवसर प भोजपुरी समाज के बुजुर्ग लोगन, एन के पाण्डेय, शिवजी सिंह, महंथ सिंह एवं के. एल. यादव आदि के शाल- श्रीफल से सम्मानित कइल गइल I एकरा साथे साथे प्रतिभाशाली विद्यार्थी लोगन, आदर्श त्रिपाठी, पूजा यादव, सृष्ठि उपाध्याय, अजय सिंह, आकृति सिंह प्रतिक सिंह, पलक उपाध्याय, आदेश मिश्र, अंजलि राय आशुतोष तिवारी आ अंकिता तिवारी के भी सम्मान कइल गइल I\nप्रमोद शर्मा जी के मेलोडी आस्था ग्रुप के द्वारा भोजपुरी गीतन के मनमोहक प्रस्तुति भइल. कार्यक्रम के आयोजन में विकास पाण्डेय, वीरेन्द्र तिवारी, शैलेन्द्र उपाध्याय, ओ पी. अस्थाना, संजय सिंह, संजय यादव जी के प्रमुख योगदान रहल. कार्क्रम के सफल संचालन स्मृति तिवारी आ आभार प्रदर्शन डॉ. हरेश्वर राय द्वारा कइल गइल.\nकार्यक्रम में टीएम सिंह , शशि सिंह, मदन सिंह, धनञ्जय सिंह, रजनीकांत सिंह, सरिता तिवारी, पुष्प उपाध्याय, पूनम पाण्डेय, सीमा सिंह, निधा सिंह, डॉ. बिनोद रस्तोगी आ डॉ. नवीन कुमार के उपस्थिति उल्लेखनीय रहल.\nताजा समाचारmp, satana


मिर्जापुर में सड़क हादसा, एगो महिला के मौत – टटका खबर\nमिर्जापुर, 30 मार्च (वार्ता). मिर्जापुर के अहरौरा इलाका में आजु एगो ऑटो आ डम्पर के टक्कर में एगो औरत के मौत हो गइल आ आधा दर्जन लोग घवाहिल हो गइल.\nपुलिस से पता चलल बा कि मुजाडीह के बलवन्त के परिवार आ नाता-रिश्तेदार गांव से एगो ऑटो में सवार होके कवनो समारोह में शामिल होखे चकिया जात रहलें. एही बीच पियरवा पोखरा का लगे ऑटो अचके में बेकाबू होके एगो डम्पर से टकरा गइल.\nएह हादसा में रामसागर के पत्नी नन्दिनी के ओहिजे मौत हो गइल आ छह जना घवाहिल हो गइलें.\nघविहलन के इलाज खातिर वाराणसी ट्रामा सेन्टर रेफर कइल गइल बा.\nTags: मिर्जापुर, सड़क हादसा


बलिया के छात्र संघ चुनाव में प्रशासन के रणनीति काम आ गइल – टटका खबर\nबलिया के छात्र संघ चुनाव में प्रशासन के रणनीति काम आ गइल\nकाल्हु अतवार का दिने बलिया शहर के तीन गो काॅलेजन का साथही रसड़ा के एगो काॅलेज छात्र संघ के चुनाव एकही दिन करवावे के प्रशासन के रणनीति सफल साबित भइल. छात्र नेता लोग आ ओह लोग के समर्थकन के जमावड़ा एके जगहा ना हो पावल आ लोग छितरा के रहि गइल. परिणाम भइल कि चारो छात्र संघ के चुनाव बहुते शान्ति का साथे पूरा कर लीहल गइल.\nअलग बात बा कि एह चुनाव में लिंगदोह समिति के बनावल संहिता के धज्जी उड़ा दीहल गइल. जम के खरचा कइले छात्र नेता, पोस्टरबाजी आ पैम्फलेटबाजी में कवनो कसर ना रहे दिहलें आ बैनर देख के इहे लागत रहे कि विधानसभा भा लोकसभा के चुनाव होखत बा. आगे चल के एही लोगन में से कुछ लोग पेशेवर राजनीति करे उतरीहें जइसन कि आजु ले होत आइल बा.\nकाल्हु के चुनाव परिणाम अइसे रहल :\nमथुरा पीजी काॅलेज (रसड़ा) छात्र संघ\nअध्यक्ष : दिलीप कुमार सिंह\nउपाध्यक्ष : दुर्गेश सिंह\nमहामंत्री : आनन्द सिंह\nपुस्तकालय मंत्री : रंजन गुप्ता\nसतीश चन्द्र काॅलेज (बलिया) छात्र संघ\nअध्यक्ष : विवेक कुमार पाठक\nउपाध्यक्ष : अंकित पाण्डेय\nमहामंत्री : सियाराम यादव\nटीडी काॅलेज (बलिया) छात्र संघ\nअध्यक्ष : राजेश कुमार सिंह\nउपाध्यक्ष : राजू वर्मा\nमहामंत्री : अम्बरीश ओझा\nपुस्तकालय मंत्री : उत्तम सिंह\nकुंवर सिंह काॅलेज (बलिया) छात्र संघ\nअध्यक्ष : अजय कुमार यादव\nउपाध्यक्ष : अजीत कुमार यादव\nमहामंत्री : शैलेन्द्र यादव\nपुस्तकालय मंत्री : खुर्शीद अली\nTags: छात्र संघ चुनाव, बलिया\nबलिया के तीन गो काॅलेजन के छात्र संघ चुनाव एके साथ\nतरकुल से गिरते खजूर पर अटकावे के तइयारी\nटटका खबर : 14 सितंबर 2014


एंग्री यंग मैन सुशील सिंह – Anjoria\nभोजपुरी फिलिमन के एंग्री यंग मैन सुशील सिंह के फौलादी तेवर उनुका आवे वाली फिलिमन में, ‘फौलाद’, ‘केहू हमसे जीत ना पाई’ आ ‘रामलखन’ में, देखे के मिली. ‘केहू हमसे जीत ना पाई’ में फौजी, ‘राम लखन’ में गांव के मस्तमौला जवान, त ‘फौलाद’ में सुशील सिंह एगो पुलिस अधिकारी का भूमिका में बाड़े.\nसुशील सिंह यंग्री मैन कहाये लगलन अपना फिल्म ‘हम हईं मुन्ना भईया’ से. डा. विजाहत करीम के फिलिम ‘केहू हमसे जीत ना पाई’ के निर्देशन एम.आई. राज आ ‘राम लखन’ के निर्देशन इकबाल बख़्श कइले बाड़न. एही कैंप के फिल्म ‘अग्निकुण्ड’ ओ में एह एंग्री यंग मैन के जलवा लउकी.


मयूरी महोत्सव के दूसरे दिन फैशन शो एवं रिजनल प्रोसेशन की धुम | UB News\nPosted in EventsTagged BN Girls College. Udaipur, BNPG, Mayuri. BN College, MLSU\nनारायण सेवा संस्थान में हर्षोंल्लास से मनाया गणतन्त्र दिवस


आलेख/निबंध – भोजपुरी साहित्य सरिता\nआसिफ रोहतासवी के नांव भोजपुरी गजल लिखे वाला ओह लोग में शामिल बा, जे गजल के व्याकरण के भी खूब जानकार बा। उनकर रचनाशीलता के पूरा निचोड़ गजल ह, खास क के भोजपुरी गजल। खाली भाषा से ही ना, पूरा मन मिजाज से ऊ भोजपुरी के गजलकार हवें। भोजपुरी के लोकधर्मी गजलकार कहे में हमरा कवनो उलझन नइखे। काहे कि उनकर गजल जवना चीज से बनल बा, जवना दरब से (ई शब्द हम अपना बाबा से सुनले रहीं। ऊ पइसा- कउड़ी के अर्थ में प्रयोग करत रहलें। इहां द्रव्य के…\nआलेख/निबंधडॉ बलभद्रLeaveacomment\nजितेंद्र कुमार हिंदी आ भोजपुरी दूनो भाषा में कविता, कहानी, समीक्षा आ संस्मरण लिखेलन। जितेंद्र कुमार के हिंदी आ भोजपुरी के कुछ किताबो छपल बा, जेकर चर्चा लोग करत रहेला। जितेंद्र जी के भोजपुरी कहानी के एगो किताब ह ‘गुलाब के कांट’। ओह में एगो कहानी बा ‘कलिकाल’। ‘कलिकाल’ के बारे में लोक में अनेक रकम के बात चलत रहेला। कुछ लोग ‘कलयुग’ कहेला। कुछ लोग ‘कलऊ’ कहेला। जब नीति-अनीति के बात होला, झगड़ा के, झंझट के, भाई-भाई के बीच विभेद के, रसम-रेवाज के टुटला के, त लोग कहेला कि…\nभोजपुरी के कवि शशि प्रेमदेव के दूगो गजल भोजपुरी के पत्रिका ‘पाती’ के अलग अलग अंक में जब पढ़लीं त ई महसूस भइल कि एह कवि के ठीक से पढ़े के चाहीं। ई कवि आज के समय के कटु सत्य के अपना गीत- गजल के विषय बना रहल बा। ऊ समय के सांच के कहे में नइखे हिचकत। सांच कहल आज कतना कठिन भ गइल बा, ई हमनी के बूझ- समुझ रहल बानी जा। हमनी के जाने के चाहीं कि हर थाना में चकुदार (चौकीदार) होलें। उनकर काम रहत रहे…\nटिकुरी से बहावल अंखिए बर रहल बा\nरामजियावन दास बावला के एगो गीत राह चलते इयाद आवेला आ मन ओह गीत के गुनगुनाए लागेला। ऊ गीत ह -” हरियर बनवा कटाला हो कुछ कहलो ना जाला।” आगे के लाइन ह -” दिनवा अजब चनराला हो, कुछ कहलो ना जाला। ” हरियर बन के कटाइल एगो मामिला बा जवन रोज देखे में आवत बा। रोज हरियर गांछ -बिरिछ विकास के नांव प कटा रहल बा। बन उजड़ रहल बा। जंगल प माफिया आ कॉरपोरेट जगत के दबाव बढ़त जा रहल बा। ई सब हो रहल बा आ बावला…\nबाउर बातिन का बिरोध से बेसी जरूरत बा नीमन बाति के लमहर परम्परा बनावे के !\nहम विषय पर आपन बात राखे का पहिले रउवा सभे के सोझा 3-4 बरिस पहिले के कुछ बात राखल चाहत बानी। 20-22 करोड़ कथित भोजपुरी भाषा भाषियन का बीच 3-4 गो पत्रिका उहो त्रमासिक भा छमाही निकलत रहनी स। ओह समय भोजपुरी के नेही-छोही रचनाकार लोगन का सोझा भा भोजपुरी के नवहा रचनाकार लोगन के सोझा ढेर सकेता रहे। ओह घरी 3-4 गो जुनूनी लोगन का चलते भोजपुरी साहित्य सरिता के जनम भइल। एकरा पाछे एगो विचार रहे कि भोजपुरी के नवहा लिखनिहार लोगन के जगह दीहल जाव, पुरान लोगन…\nआलेख/निबंधजयशंकर प्रसाद द्विवेदीLeaveacomment\nबावला: एगो किसान कवि\nरामजियावन दास बावला भोजपुरी के एगो कवि, पुरनकी पीढ़ी के. इनका के जाने वाला जादेतर लोग भक्त-कवि मानेला, राम कथा से जुडल कवितन के चर्चा करेला. बात सहियो लागत बा. कतने कुल्हि प्रसंग बा इनका कविता में जवन कुछ त तुलसी-वाल्मीकि से मेल खाला आ कुछ एक दम इनकर आपन कल्पना के उपज ह. मेल खाए वाला प्रसंगों जवन बा तवन खाली घटना के आधार पर मेल खाला, ओहकर प्रस्तुति एक दम नया बा. आ मिलतो बा त कुछे-कुछ. भोजपुरी में उपजीव्य काव्य के परंपरा देखे में आ रहल बा.…\nभोजपुरी गीत के भाव-भंगिमा\nकविता के बारे में साहित्य शास्त्र के आचार्य लोगन के कहनाम बा कि कविता शब्द-अर्थ के आपुसी तनाव, संगति आ सुघराई से भरल अभिव्यक्ति हऽ। कवि अपना संवेदना आ अनुभव के अपना कल्पना-शक्ति से भाषा का जरिये कविता के रूप देला। कवनो भाषा आ ओकरा काव्य-रूपन के एगो परंपरा होला। भोजपुरी लोक में ‘गीत’ सर्वाधिक प्रचलित आ पुरान काव्य-रूप हऽ। जेंतरे हर काव्य-रूप (फार्म) के आपन-आपन रचना-विधान, सीमा आ अनुशासन होला, ‘गीतो’ के बा। दरअसल गीत एगो भाव भरल सांकेतिक काव्य-रूप हऽ, जवना में लय, गेयता आ संगीतात्मकता कलात्मक रूप…\nआलेख/निबंध• डॉ अशोक द्विवेदीLeaveacomment\nमुफ़लिसी में चमकल नगीना-हीरा प्रसाद ठाकुर\nसाहित्य के अखाड़ा मे कुछ अइसनो कवि आ लेखक पहलवान पैदा भइलें,जे ‘स्वांतः सुखाय’ खातिर आपण कलाम दउरावत रहलें आ अपना कृतिअन के प्रकाशन आर्थिक लाभ के दृष्टि से ना बलुक सेवा भावना से करत रहि गइलें आ उ ग्लोबल हो गइलें।ओइसनें हिन्दी आ भोजपुरी के सुपरिचित गीतकार कविवर ‘हीरा प्रसाद ठाकुर’ जी रहनीं। उहाँ के भोजपुरी साहित्य के मुख्यधारा से एकदमे अलग-थलग। पाटी-पउवा से कोसहन फरका। पत्र-पत्रिकन से कवनों मतलब ना। सोरहो आना स्वतंत्र। नदी के बहाव लेखा उन्मुक्त रहिके आपण लेखनी गोदनी। ‘माटी के आवाज’ नामक कविता संग्रह…\nआलेख/निबंधकृष्ण कुमारLeaveacomment\nमहापण्डित राहुल सांकृत्यायन\nई दुनिया बड़ बे; बहुत बड़ औरी एतहत बड़हन दुनिया में जाने केतने लोग बाड़ें औरी जाने केतने लोग पहिलहूँ ए दुनिया में रहल बाड़ें लेकिन कुछ नाँव लोगन के मन में ए तरे घुस जाला कि ओकरा खाती समय के केवनो मतलब ना रह जाला। औरी ओह हाल में बकत आपन हाथ-गोड़ तुरि के बइठ जाला। चुपचाप। अइसन लोगन क नाँव औरी काम एक पीढी से दूसरकी पीढी ले बिना केवनो हील-हौल पहुँच जाला। कुछ अइसने लोगन में एगो नाम बा महापण्डित राहुल सांकृत्यायन जी कऽ जिनकर साहित्य में…\nआलेख/निबंधराजीव उपाध्यायLeaveacomment\nप्राचीन काल में भोजपुरी बिहार प्रांत के भोजपुर, आरा ,बलिया, छपरा, सीवान, गोपालगंज आ यूपी के कुशीनगर, देवरिया गोरखपुर, महराज गंज ,सिद्धार्थ नगर, मऊ , आजमगढ़, गाजीपुर आ बनारस के भाषा रहे बाकिर अब्ब आपन भोजपुरी एगो अंतर्राष्ट्रीय भाषा हो गइल बाटे । भोजपुरी खाली भारत के बिहारे यूपी के भाषा ना रहिके नेपाल , मॉरीशस, फीजी, गुआना, सूरीनाम जइसन देशन में भी बोलचाल के भाषा के रूप में फइल गइल बा । भोजपुरी भाषा में सभ तरह के साहित्य रचल जा रहल बा बाकिर बाल साहित्य के नाम पर…\nआलेख/निबंधप्रेम नाथ मिश्रLeaveacomment


टटका खबर, मंगल 30 जनवरी 2018 के साँझ तक – टटका खबर\nJan 30, 2018 अमर सिंह, इन्दारा, गढ़वा, गाजीपुर, गोरखपुर, चंदौली, चंपारण, छेड़खानी, छोटी लाइन, जीनत अमान, जौनपुर, दोहरी घाट, मऊ, महराजगंज, योगी आदित्यनाथ, रोहतास\nप्रभारी जिला पंचायत राज अधिकारी निलम्बित\nमहाराजगंज के प्रभारी जिला पंचायत राज अधिकारी मनोज कुमार त्यागी के आपन विभागीय जिम्म्दारी ठीक से ना निबहला का चलते तत्काल प्रभाव से निलम्बित क दीहल गइल बा.\nगोरखपुर के सौगात मिलल\nमुख्यमंत्री योगी आदित्यनाथ अपना गोरखपुर दौरा के दुसरका दिने आजु भटहट में 81 करोड़ रुपिया के पांच गो परियोजनन के शिलान्यास आ करीब सतरह करोड़ के दस गो 10 गो परियोजनान के लोकार्पण कइलन. जनता दगबार लगा के आम जनता के शिकायतो सुनलन.\nजीनत अमान का साथे छेड़खानी\nराजकपूर का जमाना के मशहूर हीरोइन जीनत अमान अपना एगो परिवारिक दोस्त प छेड़खानी के मामिला दर्ज करवले बाड़ी.\nमऊ का घोसी इलाका में तीन गो नवहियन के मौत\nमऊ के घोसी कोतवाली इलाका में भइल एगो सड़क हादसा में ट्रक का चपेटा में पड़ के मोटरसाइकिल सवार तीन गो वनहियन के मौत हो गइल.\nसिवान में एक लाख रुपिया लूटल गइल\nसिवान जिला के रघुनाथपुर इलाका में स्टेट बैंक ऑफ इंडिया के एगो ग्राहक सेवा केन्द्र चलावे वाला से आजु कुछ बदमाश एक लाख रुपिया लूट लिहलें. अपराधियन का निशाना पर एह इलाका के ग्राहक सेवा केन्द्र चलावे वाला हमेशा बलन रहेलें आ एह तरह के लूट कई बेर हो चुकल बा.\nअमर सिंह राजपूतन के नेता ना हउवन\nफिलिम पद्मावत के सही ठहरावे वाला नेता अमर सिंह के अखिल भारतीय राजपूताना परिवार के संस्थापक अध्यक्ष डा0 जय चन्द्र भदौरिया क्षत्रिय नेता ना मानसु. भोज में बिना वोलवले खाए चहुँपे वाला अमर सिंह पहिलहूं राजपूत समाज के कलंक का तरह जानल जालें.\nटीसन पर तेरह किले सोना बरामद\nचंदौली के दीनदयाल नगर टीसन प चेकिंग करत में जीआरपी वाले एगो तस्कर का लगे से तारह किलो सोना बरामद कइलें.\nमशरक का जजौली में मारपीट\nसारण जिला के मशरख इलाका के जजौली गांव में पटीदारी का झगड़ा में भइल मारपीट से दीन लोग घवाहिल भइल बा.\nबैंक से चार लाख रुपिया लूटल गइल\nरोहतास जिला में बंधन बैंक के बिक्रमगंज शाखा के मैनेजर के बन्हक बना के बैंक से चार लाख रुपिया लूट ले गइले सँ बदमाश. पुलिस पूरा मामिला के जाँच करत बिया.\nरमकंडा में सड़क हादसा\nआजु होत भोरहीं झारखंड के गढ़वा जिला के रमकंडा इलाका में उदयपुर-चपरी सड़क पर एगो ट्रक पलट गइल आ ओकरा नीचे दबा के दू गो औरजन के मौत हो गइल.\nशराब का नशा में भाई के छूरा घोंपलसि\nगाजीपुर के जमानिया कोतवाली इलाका के बेटावर गांव के एगो शराबी अपने भाई के छूरा घोंप के जान ले लिहलसि.\nफरक्का एक्सप्रेस के ब्रेकर में आगि\nसोमार सँझिया बेरा मेहराँवा जंक्शन का लगे फरक्का एक्सप्रेस के ब्रेकर में आगि लाग गइल. ट्रेन के कुछ देर ला रोक के मरम्मत क के दिल्ली ला रवाना क दीहल गइल. आगि लागल देखि के सवारियन में भगदड़ मच गइल बाकिर संजोग से केहू के चुटहिल होखे के खबर नइखे.\nएगो औरत के छूरा भोंकल गइल\nपश्चिम चम्पारण के गोपालपुर इलाका में जमीन लेके भइल झगड़ा में सोमार का दिने एगो औरत के छूरा भोंक के गंभीराह धवाहिल क दिहल गइल. थाना क्षेत्र में भूमि विवाद को लेकर दो पक्षों के बीच हुयी मारपीट के दौरान चाकूबाजी में आज एक युवती गंभीर रूप से घायल हो गयी।\nबूढ़ पुरनियन के बेसहारा छोड़ल महँग पड़ी.\nपरिवार के बूढ़ पुरनियन के देखभाल ला बनावल कानून द मेन्टीनेन्स एण्ड वेलफेयर आफ पैरेन्ट्स एण्ड सीनियर सिटिजन्स एक्ट-2007 के कड़ाई से लागू करे के कहलसि इलाहाबाद उच्च-न्यायालय. अब अपना परिवार के बूढ़ पुरनियन के बेसहारा छोड़ल महँग पड़ी.\nइन्दारा दोहरीघाट छोटी लाइन बंद\nपूर्वोत्तर रेलवे के वाराणसी मण्डल के इन्दारा से दोहरीघाट टीसन का बीच पहली फरवरी से छोटी लाइन के सवारी गाड़ियन के आवाजाही अगिला एलान भइला तक ले बंद क दीहल जाई.


हिन्दी के ‘खाता’ आ हिन्दी के ‘त्राता’ से रार पर मनुहार – Anjoria\nसितम्बर 26, 2017 पाती, प्रकाश उदय, भोजपुरी, भोजपुरी दिशाबोध के पत्रिका पाती, हिन्दी\n– डॉ प्रकाश उदय\nभइया हो, (पाती के संपादक) जतने मयगर तूँ भाई, संपादक तूँ ओतने कसाई। लिखे खातिर तहरा दिकदिकवला के मारे असकत से हमार मुहब्बत बेर-बेर बीचे में थउस जाला, बाकिर तवना खातिर तहरा मने ना कवनो मोह ना माया। के जाने कवन कुमुर्खी तहरा घेरले बा कि भोजपुरी के पोंछ तहरा से छुटले नइखे छूटत। हिंदी के अतना मानिन्द-मानिन्द बिदमान लोग नरेटी फार-फार के बतावत बा कि भोजपुरी के बढ़न्ती से हिंदी के बड़ा भारी नुकसान होई तब्बो तहरा होश नइखे होत। हिंदी के नुकसान माने सीधे-सीधे हिंद के नुकसान, अतना त तहरा बुझाते होई! तब्बो तूँ , भोजपुरी में लिखे के के कहो, लिखवावहूँ से बाज नइखऽ आवत। अपने त अपने, हमरो के चाहऽ तारऽ कि ओही में घसेटले रहीं।\nजानत बाड़ऽ कि हम हिंदिए के महटरई करींला, ओकरे कमाई खाईंला। अइसना में तहरा फेरा में परि के हमहूँ अगर एह भोजपुरिए के बढ़न्ती बतियाइब त अपना ‘हिंदी-बचाओ-भाई-जी-लोग’ के भला कवन मुँह देखाइब ! हिन्दी के खा के भोजपुरी के बजाइब त ई भाई जी लोग लागी हमारे के बजावे। गनीमत कहीं कि रामविलास शर्मा इन्हन लोग के उपराये से पहिलहीं सिधार गइल बाड़े । ऊ बेचारू अंग्रेजी के महटरई करत रहन आ हिंदी के बढ़न्ती बतियावत रहन। कवन ठीक कि हिंदी के खा के भोजपुरी के बढ़न्ती बतियवला प पितपिताइल भाई जी लोग कहियो उनुको फँफेली ना पकड़ लिहित कि ‘तुम अंग्रेजी का खा के हिन्दी का काहे बजावता है!’\nजे जेकर खाय ओकरे बजावे – भाई जी लोग के ई बात हमरा त भइया हो, बड़ा मनभावन लागत बा। एक जना बीएचऊ के हिन्दी के पोरफेसर के भोजपुरी के बात बतियवला प एही भाई जी लोग में से एक जना से उनुका बारे में ई सुने के मिलल कि यह बेशर्म जिस पत्तल में खाता है उसी में छेद कर रहा है । ई सुन के हमरा अइसन जीव त बुझऽ जे अघाइए गइल। राज-रजवाड़ा आ जमींदार जी लोग के ढह-ढिमिला गइला के बाद से एह वजन के बात-बतकही सुने खातिर करेजा खखन गइल रहे। ओंइसे, हिन्दी वाला लोग हिन्दी के खाता – ईहो कवनो ब्रेकिंग न्यूज से कम नइखे । पता लगावे के चाहीं कि अतना-अतना हिन्दिहा लोग अतना-अतना दिन से हिन्दी के खाता, खाते जाता, तब्बो हिन्दी ओरात काहे नइखे ! जे खाए में लागल बा ओकरा लगन में कुछ कमी बा कि जवन खवाता तवने में थेथरई कुछ जादे बा ! भला कि भाई जी लोग अभी ईहे मान के चलत बा कि हिन्दी के खनिहार लोग हिन्दिए विभागन में पावल जाला। जहिया एह लोग कि ई पता चली कि एह देश के कुछ दोसरो-दोसर लोग दोसरो-दोसर विषय हिन्दिए में पढ़त-पढ़ावत बा, आ अपना विषय के अलावा हिन्दियो के खात बा, त सोचीं, कि भाई जी लोग के कतना मरिचा लागी—च्च्-च्च्-च्च् ।\nअइसना में, रउरा भोजपुरी के बात उठा के एह भाई जी लोग के पेट प काहे लात मारे प लागल बानीं ? रउरा लाजो नइखे लागत ? इहाँ सब हिन्दी के बचावे में लागल बानीं त काहे खातिर, खाहीं खातिर न ? रउरा से केहू के खाइलो-पीयल नइखे देखल जात ? रउरा त एह बात के गुमान होखे के चाहीं कि इहाँ सब एके साथे हिन्दी के ‘खाता’ आ ‘त्राता’ दूनो के भूमिका निबाह रहल बानीं । ई कवनो मामूली बात बा जी ? जवन हिंदी अपना बले सँउसे हिन्दुस्तान के एकवट के अंग्रेजन के भगा भेजलस तवना हिंदी के भाई जी लोग बचावे के बेंवत राखत बा ! त रउआ मान लेबे के चाहीं कि ई बेंवत धुर्की-धूर-कट्ठा वाला ना ह, एकर बिगहन बिस्तार बा।\nसँउसे देश के, गुजराती के गांधी जी आ बंगला के सुभाष बाबू आ असहीं जाने कवना-कवना भाषा के कतने-कतने विभूतियन के एक भाषा-बल बन के, आजादी के लड़ाई के जवन हिन्दी हिन्दुस्तान के जन-गण-मन से जोड़ देलस तवना हिंदी के एह प्रबल प्रताप के जवन भाई जी लोग कवनो गिनती में नइखे राखत,ओकरा के अतना दीन-हीन बतावत बा कि भाई जी लोग ना आपन अलम देबे, ना सहारा देबे त भहरा के गिर परे, तवना भाई जी लोग के घनघमण्ड के घनघनहट से हम त भइया हो, थरथरहट में परल बानीं आ चाहत बानीं कि तूहूँ थरथरा। जे एह हिन्दी के भोजपुरी से डेरवावत बा, मैथिली आ मगही आ अवधी आ छत्तीसगढ़ी आ बघेली आ मेवाती आ अउर-अउर से डेरवावत बा आ मान लेत बा कि एह डेरववला से हिन्दी डेरा जाई ओकरा एह हिम्मत से ना, त कम से कम, ओकरा एह हेहरई से, एह थेथर्रइं से त तहरा थरथराहीं के चाहीं।\nहमरा पता बा कि भाई जी लोग के बल-बेंवत प जतना हमरा भरोसा बा ओतना तहरा नइखे । तूँ त जइसे ओकर मुँह थूर देल चाहेलऽ जे अपना भगवान के रछेया खातिर कवनो मींया के भा अपना खुदा के हिफाजत खातिर कवनो हिन्दू के कपार फोर देबे खातिर तइयार होला, कि ऊ ना बचइहें तोरा के त तें का बचइबे रे उनुका के, ओसहीं, हमरा पता बा कि हिन्दियो के बचावे के बात करे वालन खातिर तहरा लगे लबदा-लाठी छोड़ के कुछ आउर बा ना, कि हिन्दी ना बचाई तोरा के त तें का बचइबे रे हिन्दी के।\nबाकिर हम त ईहे कहब कि भइया हो, तहरा हमरा भाई जी लोग के समरथ के कवनो खबर नइखे। खिसिया मत त हम तनी कोशिश करीं तहरा के समझावे के । देखऽ, भाई जी लोग के सकत के दूगो छोर बा,एगो त हिन्दी के ‘खाता’ वाला आ दुसरका हिन्दी के ‘त्राता’ वाला। पहिलका वाला के महिमा कि हिन्दी जवना के हिन्दी प्रदेश कहल जाला तवना में अतना खवा चुकल बा कि एक ओर अंग्रेजी इस्कूलन के बाढ़ बढ़ियाइले जाता आ दुसरका ओर हिन्दी से बीए-एम्मे करे वालन के परीक्षा के उत्तर-पुस्तिका उठा के देख लीं, रुपया में बारह आना में जवन भाषा पढ़े के मिली ओमें जहाँ मन तहाँ से, जइसे मन तइसे, जियते नोच-बकोट के खइला-खवइला के अनगिनत निशान मिल जाई।\nई नोचन-बकोटन चलत रहो तवना खातिर जरूरी बा कि हिन्दी के एह भोजपुरी, मैथिली, मगही, अवधी, बघेली, छत्तीसगढ़ी, ब्रजी, कौरवी, हरियाणवी, बुंदेली, कन्नौजी, मारवाड़ी, जयपुरिया, मेवाती, मालवी, कुमाउनी, गढ़वाली, निमाड़ी के इलाका से छूट-छटक के बहरी मत निकले दियाव, देश भर में मत पसरे दियाव। हिंदी यू पी,बिहार, एम पी, राजस्थान वगैरह के मिला-जुला के बनल कवनो एगो प्रदेश के भाषा ना ह, ई सँउसे देश के भाषा ह आ एह नाते एह हिन्दी प खलिसा भोजपुरियने के दावा नइखे, जतना दावा भोजपुरियन के बा ओकरा से जरिको कम भा बेसी बंगला भा पंजाबी भा मलयाली बोले वालन के नइखे — ई बात भइया हो तूहीं सोच के देखऽ कि हिन्दी के जे नोच-चोंथ के खाए-चबावे में आ एगुड़े एही परोजन से बचावे में लागल बा ओकरा कइसे सोहाई, कइसे सहाई ! आ भाई जी लोग के ई जवन सु-भाव, सु-बिचार बा कि हिन्दी के एही भोजपुरियादिक इलाका में बान्ह के राखल जाय तवन तब्बे ताड़ प चढ़े पाई जब ई भोजपुरियादिक भाषा लोग लुकाइल रही, आपन मुँह ना उठाई, संविधान के आठवीं अनुसूची में शामिल होखे के नाम ना लीही।\nरउरा से हमार दूनो हाथ, दसो नोह जोड़ के अरज बा, निहोरा बा कि हमरा एह हिन्दी-बचाओ-छाप-भाई जिउअन के महामहान मन-भावन के समझीं, हिन्दी के देश भर में बँउड़ियाय से बचा के लरही में बान्ह के घरहीं में राखल ई लोग चाहत बा त रउआ एह लोग के ओह लोग के बरोबर मयगर मानीं जे चिरई के अपना पिंजड़ा में बान्ह के बुला एसे राखेला कि खुला आकाश में उड़ला प जान के खतरा बा। अंत में ईहो कहब कि हिंदी के ‘खाता’ बनल रहे खातिर ओकर ‘त्राता’ बने के नाम प भाई जी लोग भोजपुरी प जवन तरनाता तवना के पापी पेट के आग के राग मान के उहाँ सब के अतमा के शान्ति खातिर भोजपुरी के बात आ भोजपुरी में बात के बात कुछ हजार साल नाहिंए बतियावल जाय त का हरज ! नाहीं… कहे के माने कि तनी सोचे के त चहबे करी…\nहिन्दी विभाग, श्री बलदेव पी.जी. कॉलेज,


महतारी के दूध बच्चा खाती अमृत होखेला, त स्तनपान करावे में लाज काहें\nसंयुक्त मिश्रा |\nमहतारी के कोख से निकल के दुनिया में आवे वाला हरेक बच्चा खाती ओकरा महतारी के दुख से बढ़के कुछ ना होखेला। महतारी के दूध के "अमृत" अवुरी "वरदान" मानल जाला। विज्ञान अवुरी शास्त्र में महतारी के दूध के महिमा के खूब ज़ोर-शोर से बतावल बा।\nबच्चा जब भूखाईल होखेला त महतारी समय अवुरी जगह के संकोच छोड़े देवेले अवुरी ओकरा के स्तनपान करावेले। इ सामान्य प्रक्रिया होखेला। हजारों साल से असही होखत आवता अवुरी हजारों साल तक असही होई। महतारी अपना संतान के दूध पिआवे से पहिले इ ना देखी कि उ ट्रेन में बिया, कि बस में बिया।\nलेकिन आज समाज के कुछ कथित रक्षक एकरो में रुकावट खाड़ा करे लागल बाड़े। आज बहुत अयीसन महिला बाड़ी जवन कि सार्वजनिक जगह प अपना संतान के स्तनपान करावे में संकोच करेली चाहे उनुका लाज लागेला। एकरा पीछा हमनी के समाज के ढोंग अवुरी गंदा सोच बाटे।\nहमनी के समाज स्तनपान के त बहुत बढ़िया मानेला लेकिन समाज के कुछ कथित रक्षक एकरा में "टर्म एंड कंडिशन" लगावे शुरू क देले बाड़े। लागता कि बच्चा के आहार भी बैंक के लोन बन गईल बा।\nकुछ दिन पहिले एगो मलयालम पत्रिका के शीर्षक प एगो मॉडल के फोटो छपल। फोटो में मॉडल एगो बच्चा के स्तनपान करावत लऊकतारी। फोटो के संगे लिखल रहे - "महतारी केरल से कहतारी - हम स्तनपान करावल चाहतानी, निहारल बंद करी।" लेकिन "समाज के रक्षक" एगो वकील के इ फोटो अश्लील लागल अवुरी तुरंत कोर्ट पहुँच गईले।\nबहुत महिला अवुरी पुरुष ए मामला में वकील के विरोध कईले अवुरी एकरा के बिना मतलब के कहले, लेकिन वकील बाबू कहले कि "फोटो में जवन महिला स्तनपान करावत लऊकतिया ओकर बिआह नईखे भईल।"\nसमाज के रक्षक बनके कोर्ट में अर्जी लगावे वाला वकील बाबू के एतना बात ना बुझाईल कि फोटो में मॉडल के माँग में सेनूर बा, गरदन से मंगलसूत्र लटकल बा, गोदी में बच्चा बा अवुरी उ स्तनपान करावतिया। अयीसना में अश्लीलता कहाँ से आ गईल? असहूँ कवना किताब में लिखल बा कि जदी कुँवार लईकी बच्चा के जन्म दिही त स्तनपान ना कराई?\nहमरा जानकारी में कवनो समाज महतारी के अपना बच्चा के दूध पीआवे से ना रोके। महतारी चाहे शादीशुदा होखे, कुँवार होखे, चाहे विधवा होखे। कुँवार चाहे विधवा महिला के महतारी बनला प विवाद हो सकता, लेकिन महतारी बनला के बाद से संतान के दूध पीआवे से रोकल कानून अपराध के अलावे पाप होखेला।\nलेकिन हमनी के समाज के इहे सच्चाई बा। आज कुछ लोग के स्तनपान करावत महिला के देखे में "आनंद" आवेला त कुछ लोग के इ प्रक्रिया "अश्लील" लागेला। जबकि लगभग सभ लोग एक समय ए प्रक्रिया से होके आगे बढ़ल बा।\nअयीसन काहें? जदी दूध पीआवल अश्लीलता बा त नदी में से नहा के गमछा लपेट के बहरी निकलल कहाँ से मर्यादा बन गईल? जवाब जरूरी नईखे, सोच बदलल जरूरी बा। स्तनपान करावल कतहू से अश्लील नईखे, इ प्राकृतिक प्रक्रिया ह अवुरी एकरा में रुकावट डाले वाला लोग प्रकृति के दोषी बाड़े।\nFirst Update: 29 May, 2018 09:57 PM


अपना चौथा क्लास के ड्राइंग बुक – नीतिन नीरा चन्द्रा के निर्देशित वीडियो – Anjoria\nराष्ट्रीय पुरस्कार से सम्मानित भोजपुरी फिलिम देसवा के निर्देशक नीतिन चन्द्रा अपना निर्देशन में बनावल एगो वीडियो पिछला 21 जनवरी 2017 के यू ट्यूब प डलले बाड़न. एह वीडियो के खूब प्रशंसा होत बा. त सोचनी कि काहे ना रउरो सभ के एह नीमन गीत के सुनवाईं.\nएह वीडियो के चम्पारण टॉकीज का बैलर तर नीलू चन्द्रा बनवले बाड़ी. फोटोग्राफी निर्देशन संज खंजोडे, संगीतकार आशुतोष सिंह, गीतकार नीतीन चन्द्रा आ आशुतोष सिंह, आ गायिका सिया सिंह हई. वीडियो मिक्सिंग भास्कर शर्मा कइले बाड़न.\nOne thought on “अपना चौथा क्लास के ड्राइंग बुक – नीतिन नीरा चन्द्रा के निर्देशित वीडियो”\nफ़रवरी 1, 2017 को 11:40 अपराह्न पर


संसद में उठल भोजपुरी के बाति – Anjoria\nसंसद में उठल भोजपुरी के बाति\nदिसम्बर 30, 2011 भाजपा, भोजपुरी, शत्रुघ्न सिन्हा, संसद, सांसद\nहाल में समापन भइल संसद के शीतकालीन सत्र में बियफे का दिने भाजपा सांसद शत्रुघ्न सिन्हा भोजपुरी के संविधान के आठवीं अनुसूची में जल्दी से शामिल करे के माँग उठवलें. आपन बाति कहत घरी शत्रुघ्न सिन्हा हालांकि एह गंभीर माँग के लालू का साथे जोड़ के मजाक के विषय बना दिहलन. कहलन कि लालू के राष्ट्रीय व्यक्तित्व घोषित कर दिहल जाव. एह बात पर सदन में ठहाका त गूंजल बाकिर भोजपुरी के बात मीडिया में ओह तरे ना आ पावल जइसे आवल चाहत रहे. मीडिया के ध्यान लालू वाला हिस्सा पर अधिका गइल आ भोजपुरी के बाति पर कम.\nशत्रुघ्न सिन्हा कहलन कि भोजपुरी दुनिया भर में लोकप्रिय भाषा हियऽ आ एकरा बोलेवालन में देश के पंहिलका राष्ट्रपति डा॰ राजेन्द्र प्रसाद, जयप्रकाश नारायण, बाबू जगजीवन राम आ मारीशस के राष्ट्रपिता सर शिवसागर रामगुलाम शामिल रहलें.\nएह बाति के जतना रेघरियावल जाव ऊ कम रही कि शत्रुघ्न सिंन्हा मुद्दा त बढ़िया उठवलन बाकिर ओकरा के लालू से जोड़ के लबारी में बदलि दिहलन. मीडियो के नजर एह छिछले बाति पर पड़ल आ असल मुद्दा के अनदेखी हो गइल. हद त तब हो गइल जब शत्रुघ्न सिन्हा कहलन कि भोजपुरी के संवैधानिक मान्यता आ लालू के राष्ट्रीय व्यक्तित्व घोषित करे के काम साथे साथ कइल जाव !\nहमरा बुझात नइखे कि एह काम खातिर शत्रुघ्न सिंहा के बधाई दीं कि उनुकर आलोचना करीं. रउरो सोचीं का कहल जाव ?\nपाण्डेय हरिराम सम्मानित भइनी\n"सुरों का महासंग्राम" खातिर लखनऊ में ऑडिशन3जनवरी के\nOne thought on “संसद में उठल भोजपुरी के बाति”\nदिसम्बर 30, 2011 को 11:22 अपराह्न पर\nहमरा ई नइखे बुझात कि इनका ए बात के साथे लालू के काम का रहे ? मदारी मदारिए रही का ?


सरगम ऑडियो करी रानी नं 786 के म्यूजिक रिलीज – Anjoria\nमां कृष्णा फिल्म्स (अमिताभ गुंजन चुन्नू) के प्रस्तुत कइल आ आस्था आर्ट फैजान हीना फिल्म प्रोडक्शन अउर लखन फिल्म इंटरनेशनल के बनावल भोजपुरी फिलिम ’रानी नं 786’ के आडियो सरगम ऑडियो रिलीज करी. एह फिलिम में सुपर अभिनेत्री रानी चटर्जी मुख्य भूमिका में बाड़ी. सरगम पर रिलीज होखे वाला ई पहिलका आडियो होखी कवनो भोजपुरी फिलिम के.हालांकि सरगम मैथिली फिलिम “काजर” के आडियो रिलीज कर चुकल बा. एकरा अलावे भोजपुरी के चर्चित गायक गायिकन जइसे कि छोटू छलिया, इंदू सोनाली, तप्ति शाक्या समेत अनेके कलाकारन के नाहियो त डेढ़ सौ ऑडियो विडियो सरगम पर रिलीज हो चुकल बा.\n’रानी नं 786’ में दस गो गीत बा. सुने में नीक लागत एह गीतन के गीतकार फणीन्द्र राव आ संगीतकार मधुकर आनंद हउवें. आवाज बावे उदित नारायण, इंदू सोनाली, कल्पना, गुडडू रंगीला, रेखा राव आ मधुकर आनंद के.\nफिलिम निर्माता रिजवी अहमद रिंकु आ पराग शर्मा अउर निर्देशक संजीव बोहरपी आ संदीप तिवारी हउवें. निलाभ तिवारी आन लाइन प्रोड्यूसर रहले.\n6 thought on “सरगम ऑडियो करी रानी नं 786 के म्यूजिक रिलीज”\n1राना दिवाना भईल तोहरा रुप के ,जहँवा तहँवा देखेला छुप छुप के.कइसे सम्भरबु जवानी ए रानी लुटेरा भईल आज देखिँ छाँव धूप के। भोजपुरी उत्थान मंच 08896125767,09125724399


महाराजगंज – Page2– टटका खबर\nमहाराजगंज संसदीय सीट के उपचुनाव में पीके शाही के परचा आज\nराजद सांसद उमाशंकर सिंह का निधन से खाली महाराजगंज संसदीय सीट पर होखे वाला चुनाव खातिर जदयू का ओर से बिहार के मौजूदा शिक्षा मंत्री पी के शाही आजु सोमार का दिने आपन परचा दाखिल करीहें. राजद का ओर से प्रभुनाथ सिंह के उम्मीदवार बनावल गइल बा आ ऊ मंगल का दिने आपन परचा दाखिल\nराजद सांसद रहल उमाशंकर सिंह के निधन का चलते होखेवाला महाराजगंज लोकसभा उपचुनाव में अबकी दबंगई ना चल पाई. एह बाबत प्रशासन एक सौ पन्द्रह जने के नोटिस जारी कइले बा. एह लोग के सदर अनुमंडलाधिकारी का कार्यालय में हाजिर हो के बांड भरे के पड़ी. एह सूची में दाउदपुर के 80 आदमी, मांझी क्षेत्र\nराजद सांसद उमाशंकर सिंह के निधन का चलते खाली भइल बिहार के महाराजगंज संसदीय सीट पर उपचुनाव २ जून के करावल जाई. एह खातिर ८ मई से १५ मई का बीच परचा दाखिल कइल जा सकी. परचा के जाँच १६ मई के होखी आ १८ मई ले नाम वापिस लिहल जा सकी. ओकरा बाद जरूरी\nमहाराजगंज पर आपन हक जतवलन जितेन्द्र स्वामी\nमहाराजगंज के दिवंगत सांसद उमाशंकर सिहं के बेटा जितेन्द्र स्वामी सोमार का दिने महाराजगंज इलाका के दौरा करत कहलें कि जइसे उनकर बाबूजी लोग के सम्मान करत रहलें आ हर बात पर महाराजघंज धावत रहलें वइसहीं उहो सभकर सम्मान करीहें आ इलाका के लोग के सुखदुख में शामिल रहीहें.\nमहाराजगंज सिवान में बोलेरो से मोटर साइकिल भिड़ल\nमहाराजगंज संस्कृत उच्च विद्यालय के सोझा सड़क पर एगो बोलेरो आ मोटरसाइकिल के आमने-सामने के टक्कर हो गइल जवना में तीन आदमी घवाहिल हो गइलें. घवाहिल आदमी रुकुन्दीपुर के रहले.


बिहारी पर्व : सतुआन का वैज्ञानिक महत्व – AaoBihar\nबिहारी पर्व : सतुआन का वैज्ञानिक महत्व\nApril 14 April 14 Chirag\nसतुआन का वैज्ञानिक महत्व\nरउआ जानते बानी भोजपुरिया मानस मेहनतकश होखेला. अइसन में सतुआ खइले से शरीर में पानी के कमी ना होखेला. अतने ना सतुआ शरीर के कई प्रकार के रोग में भी कारगर होखेला.\nपाचन शक्ति के कमजोरी में जौ के सतुआ लाभदायक होखेला. कुल मिला के अगर इ कहल जाए कि सतुआ एगो संपूर्ण, उपयोगी, सर्वप्रिय आ सस्ता भोजन हऽ जेकरा के अमीर-गरीब, राजा-रंक, बुढ़- पुरनिया, बाल-बच्चा सभे चाव से खाला. खाला. असली सतुआ जौ के ही होखेला बाकि केराई, मकई, मटर, चना, तीसी, खेसारी, आ रहर मिलावे से एकर स्वाद आ गुणवत्ता दूनो बढ़ जाला.\nसतुआ के घोर के पीलय भी जाला, आ एकरा के सान के भी खाइल जाला. दू मिनट में मैगी खाए वाला पीढ़ी के इ जान के अचरज होई की सतुआ साने में मिनटों ना लागेला. ना आगी चाही ना बरतन. गमछा बिछाईं पानी डाली आ चुटकी भर नून मिलाईं राउर सतुआ तइयार.. रउआ सभे के सतुआनी के बधाई. कम से कम आज तऽ सतुआ सानी सभे.\nमहत्वपूर्ण: छठ पर्व की कथा नवरात्री में माई के5गीत, भरत शर्मा, मनोज तिवारी और भोजपुरी के मशहूर गायको की आवाज़ में छठ गीत: घर न आये बिहारियों की छठी मइया को गुहार लू को कम न आके, 21 जरुरी बातें छठ पूजा: बिहारी लोगो के मदद से बना छठ का ये वीडियो भावुक कर जायेगा बिहार की खास ‘कुर्ता फाड़ होली’ बिहार की स्वेता सिंह, 900 km दूर से 800 बिहारी छात्रों को पढ़ा रही है जय बिहार,15 साल के बिहारी छात्र ने विश्व भर के वैज्ञानिको को चौकाया दुःख बिहारी औरत का: “रैलियां बैरन पिया को लिए जाये रे” नीतीश के नाम पर लड़ेंगी ‘बिहारी बाबू’ की पत्नी !\nBihar Bihari Food festival सतुआन\nबिहार में शुरू हुए उन्नयन का पाठ पढ़ाया जायेगा 2018 बैच के IAS और IPS को\nभारत और पाकिस्तान के क्रिकेट वर्ल्ड कप के मैचों की पूरी कहानी


गोपाल कांडा – टटका खबर\nहरियाणा के मंत्री रहल गोपाल कांडा के कर्मचारी गीतिका कुछ समय फाँसी लगा लिहले रही जवना मामिला में गोपाल कांडा अबहियों जेल में बा. काल्हु गीतिका के महतारिओ फाँसी लगा के मर गइली आ अपना सुसाइड नोट में गोपाल कांडा पर दोष लगा गइल बाड़ी. दिल्ली पुलिस गोपाल कांडा पर एगो अउर केस दर्ज कर


Bhojpur Gupteshwar Pandey Nitish Kumar Bihar Assembly Election 2020 nodakm | भोजपुरी में पढ़ें: का पांड़े जी के धोखा दे देले नीतीश जी?– News18 Hindi\nके जानत बा कि गुपतेसर पांड़े जी एमएलसी बनिइये जाइहें, जइसे अबहीं टिकट ना मिलल वइसहीं ओहू घरी कवनो लाफड़ा लाग सकेला.\nLast Updated : October 08, 2020, 18:16 IST\nमंगरू चौरसिया के पान दोकान पs सिपाही बाच्चा जादो से भेंट हो गइल. हमारा के देखले तs बाच्चा जादो कहले, पांव लागीं माट साहेब, आईं पान खायीं. बच्चा जादो बनारस में सिपाही रहन. बाबूजी बेराम रहन एह से देखे खातिर गांवे आइल रहन. बनारस में रहे से पान के सौखिन हो गइल रहन. इसारा से मंगरू के दू जोड़ी पान बनावे के कहले. दोकान से फरके नीम के छांहा में बेंच धइल रहे. दूनो अदमी ओहिजे बइठ गइनी जा. बाच्चा जादो तनी खिसिया के कहले, देखनी माट साहेब, गुपतेसर पांडे संगे नीतीश जी केतना बड़ धोखा कइले. अब बताईं, जब टिकटे ना देवे के रहे तs नीतीश जी पांडे जी के दोसाला ओढ़ा के अपना पाटी में काहे के भरती कइले ? हम कहनी, अइसन बात नइखे, नीतीश जी जब बोलइले बाड़े तो कुछुओ ना कुछुओ जरूर करिहें. ऊ कतना औफिसरन के विधायक, सांसद बना चुकल बाड़े. अब टिकट बंटवारा में सीट गड़बड़ा गइल तs नीतीश का करस. अभी बतकही होते रहे कि किसोरी लाल पहुंच गइले. किसोरी लाल ओहिजे दवाई के दोकान चलावत रहन. किसोरी लाल के राजनीत में बाड़ा मन लागत रहे.\nमाया मिलल न राम\nकिसोरी लाल कहले, दुविधा में दोऊ गये, माया मिली न राम. बिहार के डीजपी रहीं गुपतेसर पांड़े जी के इहे हाल हो गइल. बाड़ा आसरा से उहां के डीजीपी पोस्ट ने इसतीफा देले रहीं कि अबकी बेर तs अलेक्शन में टिकट मिलिए जाई. लेकिन मन के सरधा पूरा ना भइल. जदयू के 115 कंडिडेट के लिस्ट में उनकर नांव नदारत रहे. बक्सर सीट भाजपा के भेंटा गइल. बाल्मीकि नगर लोकसभा उपचुनावो के टिकट ना मिलल. मतलब उनकर चुनाव लड़े के सभ रस्ता बंद हो गइल. टिकट बंटाइला के पहिले पांड़े जी केतना बड़-बड़ बात बोलत रहन. लेकिन जब बेटिकट होखला से करेजा कचोटे लागल तs अब उहां के कहत बानी कि अबकी बेर अलेक्शन ना लड़ब. एह बीच इहो बात कहल जा रहल बा कि जदयू उनका के एमएसली बना के बिधान परिषद में भेजे के भरोसा देले बा.\nअब पांड़े जी एमएलसी बनिहें !\nबच्चा जादो कहले, गुपतेसर पांडे सकल समाज के अदिमी रहन. उनका साथे निमन ना भइल. अब आगा का होई, के जानत बा ? के जानत बा कि उ एमएलसी बनिइये जाइहें, जइसे अबहीं टिकट ना मिलल वइसहीं ओहू घरी कवनो लाफड़ा लाग सकेला. भादो में भूख लागल अ कातिक में कोदो मिली, एह भरोसे के जिही ? जवन देवे के बा तवन अबहीं दs, काल्ह के देखले बा ? 2009 में भाजपा के लोग पांडे जी के धोखा देले, अबकी नीतीश जी. राजद छोड़ के अइले चनरिका जादो, जयबरधन जादो के नीतीश जी टिकट दे दिहले लेकिन पांडे जी खातिर उ नाकुर नुकुर करे लगले. जदयू के पांच सीट भाजपा के कोटा में चल गइल. नीतीश जी, पांडे जी खातिर एक्को सीट ना ले सकत रहन ? बक्सर ना तs कम से कम बरहंपुर सीट तs उ मैनेज करिये सकत रहन. लेकिन लागता कि नीतीशो जी के मन नाहिंए रहे. बरहंपुर सीट मुकेश सहनी के बदले पांडे जी के दिहल जा सकत रहे. एकरा बदले मुकेश सहनी के कवनो दोसर सीट दिहल जा सकत रहे. अइसन तs ना रहे कि मुकेश सहनी बरहंपुर खातिर किरिया खा के एनडीए में आइल रहन. उनका के तs जवन सीट दिहल जाइत उहे लेवे के परित. उ तs गाड़ी छूटत रहे कि टेशन पs पहुंचल रहन. उनका के 11 सीट देके किस्मते चमका देलस लोग. मुकेश सहनी के मलाई मिलल अ पांडे जी मुंह ताकते रह गइले. बाह रे भाजपा अउर नीतीश जी !\nकतना अफसर के नेता बनवले नीतीश\nहम कहनी, देखs बाच्चा अनराज होखे के जरूरत नइखे. नीतीश जी एकरा पहिले कतना आइएएस अउर आइपीएस के विधायक-सांसद बना चुकल बाड़े. 2010 के चुनाव में आइपीएस रहल मनोहर सिंह के मनिहारी से विधायक बनवले रहन. मनोहर जी आइजी रैंक के अफसर रहन. नीतीश जी के सबसे बिसवासी अदमी आरसीपी सिंह जी पहिले आइएएस अफसर रहन. नीतीश जी के कहला पs उ नौकरी से भीआरएस ले के जदयू में शामिल हो गइले. देखs कि आज उ सांसद बाड़े. अइसहीं एनक सिंह आइएएस रहन. नीतीश जी उनका के राजसभा सांसद बनवले. पवन बरमा आइएफएस रहन. उनको के नीतीश जी राजसभा में भेजले. पांडे जी के बिधानसभा चुनाव में भांज ना बइठल तs ई ना कहल जा सकेला कि नीतीश जी धोखा दे देले. नीतीश जी के अगर कुछओ ना करे के रहित तs उ पहिलहीं पांडे जी को भीआरएस लेवे से माना कर दिते.\nभीआरएस तs राज सरकार के मंजूरिये से नू हो सकेला. नीतीश जी जब उनकर भीरएश मंजूर कइले बाड़े तs कवनो रास्ता जरूर निकलिहें. हम कहनी, अच्छा बाच्चा जादो ई बतावs कि अगर नीतीश जी के धोखा देवे के रहित तs पांडे जी के 2009 में फेन नौकरी पs रखिते ? उ तs 2009 में भी भीआरएस लेले रहन. नीतीश जी जब उनका के फेन नौकरी पs बहाल कइले तs केतना सवाल उठल रहे. ओह घरी नीतीश सरकार पs आरोप मढ़ल गइल रहे कि नियम-कैदा तूर के पांडे जी के नौकरी दिहल गइल रहे. लेकिन नीतीश जी एकर तनिको परवाह ना कइले. टिकट ना भेंटाइला से पांडे जी तकलीफ जरूर लागल होई लेकिन उचित इहे बा कि उ अभी धीरज धइले रहस.\nBhojpuri Articles Bhojpuri News bihar assembly elections 2020 Gupteshwar Pandey nitish kumar


Om Narayan Nishad's Page - JaiBhojpuri.com\nOm Narayan Nishad\nBlog PostsDiscussionsEventsGroupsPhotos (7)Photo AlbumsVideos Om Narayan Nishad's Likes Om Narayan Nishad's Friends\nView All Om Narayan Nishad's Page\nAzamgarh (Utter Pradesh)\nComputer Oprator (Media)\nMy full name is Om Narayan Nishad but i like prefer Narayan Sahni.Graduate. Diploma in computer application\nOm Narayan Nishad's Photos\nAt 8:40pm on November 6, 2012, Rajeev Mishra "राजीव भोजपुरिया" said… "भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !" At 10:40am on November 6, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 8:38am on November 6, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:13am on September 25, 2011, जय भोजपुरी said… आ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटे\nजय भोजपुरी At 12:28pm on September 23, 2011, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........आ संगे-संगे एडमिन जी की तरफ से भोजपुरिया स्वाभिमान सम्मेलन-२ - ०४/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०४/१२ २०११ के सिवान मे भेट होई................http://www.jaibhojpuri.com/events/4-2011?id=3634233%3AEvent%3A336282&page=-1#last_commenthttp://www.jaibhojpuri.com/forum/topics/2-1 जय भोजपुरी जीय भोजपुरी ! At 9:20pm on September 20, 2011, जय भोजपुरी said… प्रणाम ,जय भोजपुरीराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.ऐगो लिन्क दे रहल बनी सहायता, खातीर ऐह के पढ लेबhttp://www.jaibhojpuri.com/page/rules-1त जय भोजपुरी परिवार में आपन थोडा सा बहुमूल्य समय दे के ..आई ,भोजपुरी खातिर कुछ कइल जाव..जय भोजपुरी


वनप्लस One Price in India, Full Specs - 14th August 2020 | Digit\nCurrent Best Price of वनप्लस One is ₹ 19000\nवनप्लस One Specifications\nउत्पाद के नाम : OnePlus One\nवनप्लस One Brief Description\nवनप्लस One Smartphone 5.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 401 पर इंच बा | फोन 2.5 GHz Quad कोर प्रोसेसर से संचालित बा और एकर रैम3GB बा. वनप्लस One Android 4.4.2 running CyanogenMod 11S ओएस पे काम करेला.\nवनप्लस One Smartphone July 2015 मे लॉंच भईल रहे|\nवनप्लस One मे कनेक्टिविटी के तरीका बा : ,GPS,Wifi,HotSpot,\nवनप्लस One के कैमरा मे ,Face Detection,HDR,Panorama Mode,Geo-tagging,Touch Focus, लोड बा|\nवनप्लस One Price in India updated on 3rd May 2019\nवनप्लस One Price In India Starts From Rs.19000 The best price of वनप्लस One is Rs.19000 on Amazon.This Mobile Phones is expected to be available in 64GB variant(s).


विन डीजल - विकिपीडिया\nमार्क सिन्क्लेयर (अंगरेजी: Mark Sinclair; जनम 18 जुलाई 1967), जिनके विन डीज़ल के नाँव से ढेर जानल जाला, एगो अमेरिकी एक्टर, निर्देशक, फिलिम प्रोड्यूसर आ फिलिम कथाकार बाड़ें। इनके खास परसिद्धि, फिलिम फास्ट एंड फ्यूरियस में डॉमिनिक टोरेटो के रोल खाती आ ट्रिपल एक्स सीरीज में जैन्डर केज के रोल खाती बा। वन रेस फिल्म्स नाँव के, विन डीजल के आपन प्रोडक्शन कंपनी भी बा आ एह कंपनी के हिस्सेदारी ऊपर बतावल फिलिम सिरीज सभ के प्रोडक्शन में बा।\nजुलाई 2013 में विन डीजल\n(1967-07-18) जुलाई 18, 1967 (उमिर 54)\nअल्मीडा काउंटी, कैलिफोर्निया, अमेरिका\nएक्टर, प्रोड्यूसर, कथानक लेखक, निर्देशक\nपैल्मोआ जिमेन्ज (2007–अबतक)\nडीजल दि पैसिफायर (2005) आ फाइंड मी गिल्टी (2006) नियर फिलिम सभ में भी काम कइलेन। आवाज-कलाकार के रूप में इनके आवाज दि आयरन जायंट (1999) में सामिल बा, क्रॉनिकल्स ऑफ दि रिडिक फ्रेंचाइज के वीडियो स्पिनऑफ में भी इनके आवाज बा, आ गार्जियंस ऑफ दि गैलेक्सी (2014) आ एकर 2017 सीक्वल में भी बा। डीजल, मल्टी-फेसियल नाँव के छोट-फिलिम में एक्टिंग भी कइलें आ कहानी लेखन, डाइरेक्ट करे के काम भी कइलें। पूरा फीचर-लेंथ के ड्रामा स्ट्रे'ज में भी इनके एक्टिंग, लेखन आ डाइरेक्शन तीनों काम रहल। डीजल वन रेस फिल्म्स, रेस ट्रेक रेकार्ड्स आ टाईगन स्टूडियोज नियर प्रोडक्शन कंपनी सभ के संस्थापक बाड़ें।\nडीजल के जनमनाँव मार्क सिन्क्लेयर हवे आ इनके जनम अल्मीडा काउंटी, कैलिफोर्निया में भइल आ ई आ इनके भाई पॉल दुनों जन जोड़ुआ हवे लोग। इनके महतारी डेलोरा शेर्लीन (सिन्क्लेयर) एगो ज्योतिषी हई। डीजल के कहनाम बा की "उनके जातीयता मिलजुल किसिम के बा"। इनके महतारी के पुरखा लोग अंगरेज, जर्मन आ स्कॉट हऽ। डीजल अपना जैविक पिता से कभो ना मिलल हवें आ उनके कहनाँव की "हम अपना महतारी से इहे जनलीं कि हमार संबंध कई संस्कृति सभ से बा"। डीजल अपना के "निश्चित रूप से रंग वाला (यानी गोरा)" कहे लें, आ इहो बतावे लें कि उनके महतारी बाप के संबंध अमेरिका के कई इलाका में बहुबियाह वाला क़ानून के कारण अबैध रहल होखित। कौकेशियाई महतारी आ एफ्रो-अमेरिकी बाबूजी इरविंग एच विन्सेंट, जे एक्टिंग इंस्ट्रक्टर (एक्टिंग सिखावे वाला) आ थियेटर मैनेजर हवें, द्वारा इनकर लालन-पालन न्यू यॉर्क में भइल।\nविन डीजल के एगो छबी\nविन डीजल के पहीलका पात्र १९९० मे आइल अवाकेनिंग फिलिम मे रहे। १९९४ मे ई एगो मल्टी फेशियल नांव के छोट चलचित्र लिखलन आ बनवलन, जे कैनेस फेस्टिवल मे देखावल गइल।\n↑ 1.0 1.1 Mark Sinclair birth record, California Birth Index. Retrieved on March 29, 2015. Some sources give birth name as Mark Sinclair Vincent, which is at odds with the official California state birth record.\n↑ "Diesel breaks silence over Walker". Press Association via The Press (Christchurch, New Zealand).3दिसंबर 2013. ओरिजनल से6अक्टूबर 2014 के पुरालेखित. पहुँचतिथी 21 मार्च 2015. Unknown parameter |deadurl= ignored (मदद); Italic or bold markup not allowed in: |publisher= (मदद)\n↑ 4.0 4.1 "Vin Diesel Biography (1967–)". Filmreference.com. पहुँचतिथी सितंबर 8, 2010.\n↑ "Vin Diesel: From nightclub bouncer to action hero". CNN. अगस्त 12, 2002.\n↑ "Vincent, Irving H". encyclopedia.com. पहुँचतिथी जून 29, 2013.\n↑ Vincent, Mal (जून 22, 2001). "'The Fast and the Furious' Vin Diesel Opens the Throttle in New Speed Movie and Joins an Elite 'Action-Star' Fraternity". The Virginian-Pilot. Norfolk, Virginia. पहुँचतिथी मार्च 2, 2008.\n↑ "VinDiesel explains why Glasgow was perfect to shoot Fast 6". मई 15, 2013. ओरिजनल से जून 18, 2013 के पुरालेखित. पहुँचतिथी 29 जून 2013. Unknown parameter |dead-url= ignored (मदद)\n↑ Carter, Gregory T. (2008). "From blaxploitation to mixploitation: Male leads and changing mixed race identities". मूल काम Beltrán, Mary; Fojas, Camilla (संपा.). Mixed Race Hollywood. New York: New York University Press. प. 210. ISBN 0814799892.\n↑ 10.0 10.1 "definitelyaperson of color"- "Diesel is running hot". Jam.canoe.ca. फरवरी 17, 2000. ओरिजनल से दिसंबर 6, 2009 के पुरालेखित. पहुँचतिथी सितंबर 8, 2010.\n↑ Chu, Hanna (अगस्त 26, 2013). "Vin Diesel receives star on Hollywood Walk of Fame". KABC-TV. पहुँचतिथी दिसंबर 6, 2013.\n↑ Pearlman, Cindy (August 9, 2002). "Fame game stumps Diesel". Chicago Sun-Times. पहुँचतिथी जून 29, 2013.\nविकिमीडिया कॉमंस पर संबंधित मीडिया Vin Diesel पर मौजूद बा।\nविन डीजल - इंटरनेट मूवी डेटाबेस (IMDb) पर।\nविन डीजल at DMOZ\n"https://bh.wikipedia.org/w/index.php?title=विन_डीजल&oldid=693007" से लिहल गइल\nLast edited on 11 मई 2021, at 11:36\nएह पन्ना पर आखिरी बेर संपादन 11 मई 2021 के 11:36 बजे भइल रहल।


अब रामजी तय करसु कि ऊ हनुमान के का करीहें – टटका खबर\nअब रामजी तय करसु कि ऊ हनुमान के का करीहें\nJun 27, 2021 इंडोनेशिया, कोरोना, चिराग पासवान, जम्मू कश्मीर, टीकाकरण, बांगलादेश, भाजपा, मनोज सिन्हा, लोजपा\n(टटका खबर, अतवार, आषाढ़ अन्हरिया तृतिया, 2078 विक्रमी)\nअपना बाबूजी रामविलास पासवान के बनावल लोक जनता पार्टी पर चाचा के कब्जा होखत देखि परेशान चिराग पासवान कहले बाड़न कि अब ई भाजपा के सोचे के बा कि ऊ केकर सहजोग करी. अबहीं ले त ऊ हर मुद्दा पर भाजपा के समर्थन करत आइल बाड़न जबकि कईएक मुद्दन पर नीतीश कुमार मोदी का खिलाफ खड़ा होखत आइल बाड़न. कहलन कि उनुकर गठबन्हन भाजपा से बा राजग से ना, उऩुकर लोजपा आजुओ भाजपा का साथे बा. पिछला विधानसभा चुनावो में ऊ भाजपा का खिलाफ ना लड़ल रहुवे. छह गो जगहा से लड़ल त भाजपा के जता के. कहलन कि ऊ त हनुमान का तरह हमेशा राम के साथ दिहलन अब भाजपा के तय करे के बा कि ऊ केकर साथ दी, चिराग के कि नीतीश के.\nकहलन कि ऊ अबहीं केहू से कुछ नइखन मांगत. जब आपने परिवार पीठ में छूरा घोंप दिहलसि त दोसरा से कवन शिकायत. इहो कहलन कि जब बिहार में चुनाव के बेरा आई तब तय करीहें कि केकरा से गठबन्हन करे के बा. जानेजोग बा कि लालू प्रसाद के गोल राजद का तरफ से उनुका के खुला स्वागत करे के एलान कइल गइल बा.\nकोवि़ड टीकाकरण खातीर केंद्र सरकार के नयका नीति 21 जून लागी भइला का बाद टीका करण के काम धुँआधार चल रहल बा. एह बीचे रोजाना औसतन सत्तर लाख लोग के टीका लगावल गइल बा. देश के हर राज्य में टीका तेजी से बो रहल बा. बाकिर विज्ञापनी मुख्यमंत्रियन में नम्बर वन केजरीवाल के दिल्ली छठवां नंबर पर बा.\nकोरोना वायरस के डेल्टा प्लस वेरिएंट के पचास से अधिका मरीजन का मिलला से चिंतित केन्द्र सरकार तमिलनाडु, गुजरात, आन्ध्रप्रदेश, राजस्थान, कर्नाटक, पंजाब, जम्मू-कश्मीर, अउऱ हरियाणा सरकारन से डेल्टा प्लस वेरिएंट के रोकथाम ला उचित उपाय करे के कहले बिया.\nपिछला लोक सभा चुनाव में गाजीपुर के जनता मनोज सिन्हा के ना चुन के एगो माफिया के चुने के गलती कइले रहलें. पता ना ओह लोग के एकर पछतावा होखत बा कि ना. बाकिर जम्मू-कश्मीर के उप राज्यपाल बनवला का बाद डवना तरह मनोज सिन्हा ओहिजा के राजनीतिक माहौल सुधारे के कोशिश कइले बाड़न ऊ सराहो जोग बा. उनुकरे कोशिश का चलते बियफे का दिने पीएम मोदी का साथे कश्मीरी नेता लोग के बइठक बढ़िया से हो पावल. एह बिठक में सभका के आपन बात कहो के आजादी रहुवे आ बइठक सफल मानल जा रहल बा. अपना कार्यकाल में मनोज सिन्हा सभका से सहज भाव से मिलल बतियावत बाड़ें आ कवनो अइसन बयान नइखन देसु जवना से माहौल खराब होखे. एही चलते विरोधी नेतो उनुका खिलाफ बयानबाजी नइखन करत आ कड़वाहट कन हो रहल बा.\nभाजपा काल्हु शनीचर का दिने आपन असम आ मणिपुर के प्रदेश अध्यक्ष बदल दिहलसि. असम में भबेश कालिया के आ मणिपुर में शारदा देवी के प्रदेश अध्यक्ष बनावल गइल बा.\nसुप्रीम कोर्ट के मुख्य न्यायाधीश न्यायमूर्ति रमना केन्द्रीय सूचना मंत्री रविशंकर प्रसाद के चिट्ठी भेज के कहले बाड़न कि देश के ग्रामीण आ जनजाति इलाकन में संचार सुविधा में जरुरी सुधार करसु. एह इलाकन के नेटवर्क मजबूत कइला के जरुरत बा. लिखले बाड़न कि एहसे न्यायायिक अदालतन के काम तेजी से हो पाई.\nबांगला देश में कोवि़ड के बढ़त पसार देखत काल्हु सोमार से सात दिन के कड़ा लॉकडाउन करे के एलान कइल गइल बा.\nइँडोनेशिया में चीन के बनल कोविड टीका लगवला का बाद से बहुते डाक्टरन के मौत हो गइल बा आ कोविड के पसार तेज हो गइल बा. बियफे का दिने ओहिजा 20 हजार नया कोरोना मरीज मिलल बाड़ें.\nइटावा जिला पंचायत अध्यक्ष के पद सपा निर्विरोध जीतलसि


सृजन-संवाद के 111वां गोष्ठी 'कलाओं की दुनिया' पs रहल केन्द्रित - खबर भोजपुरी\nसाहित्य-सिने-कला संस्था ‘सृजन-संवाद’ के 111 वां गोष्ठी ‘कलाओं की दुनिया’ पs केन्द्रित रहल। डॉ. विजय शर्मा विश्व रंगमंच दिवस के बधाई देत वक्ता, श्रोता- आ दर्शकन के स्वागत कइनी। उहाँ के बतवनी कि ‘सृजन संवाद’ पिछला 11 बरिस से साहित्य, सिनेमा आ आउर अलग-अलग कला पs कार्यक्रम करत आपन एगो अलगे पहचान बना चुकल बा। आज हमनी के ‘कला की दुनिया’ के प्रतिभा पs चरचा करे खातिर जुटल बानी सs। ‘कलाओं की दुनिया’ के देहरादून से शशिभूषण बडौनी, जमशेदपुर से रूपा झा, मुंबई से अमृता सिन्हा आ बैंग्लोर से परमानंद रमण ने साकार कइल लो। कहानीकार, साक्षात्कार आ रेखांकन के दुनिया में बसे आला शशिभूषण बडौनी कहनी कि उहाँ के साहित्य के दुनिया में रमल रहनी, लिखल-पढ़ल करत रहनी। बाक़िर एगो दुर्घटना के बाद एगो लमहर समे ले बिछवना पs सिमट के रहे के पड़ल तs उहाँ के साहित्य के संगे-संगे रेखांकन सुरू कइनी। उहाँ के रेखांकन के संगे ए घरी एक्रिलिको से चित्रांकन कs रहल बानी। सेवानिवृति के बाद से उहाँ के आपन पूरा समे लेखन आ रेखांकन के दे रहल बानी। कोरोना काल में आपन रचना के फ़ेसबुक पs साझा कइनी तs उहाँ के बहुते सकारात्मक प्रतिक्रिया मिलल आ एकरा से उहाँ के उत्साह बढ़ल बा। ‘बहुमत’, ‘अक्षर पर्व’, ‘वागर्थ’ जइसन प्रतिष्ठित पत्रिका उहाँ के रेखांकन को प्रकाशित कइले बा।\nमधुबनी पेंटर रूपा झा ला ई पहिला मवका रहे जब ऊ अपना कला पs बात करत रहनी। उहाँ के बचपने से से चित्रांकन के सवख रहे बाकिर बियाह के बाद खाली हाउसवाइफ़ बन के रहत रहनी। करोना काल में जब चारो ओर तबाही मचल रहे तब परेसानियन के बीचे उहाँ के एकरा पs फेर से काम कइल सुरू कइनी। काम अच्छा बनल रहे तs उहाँ के पति ओकरा के फ़ेसबुक पs लगा देनी तs तुरंत कइयन गो सकारात्मक प्रतिक्रिया मिलल। उहाँ के उत्साह मिलल आ ऊ जोर-शोर से मधुबनी पेंटिंग बनावे में जुट गइनी। कम समेन में उहाँ के प्रदर्शनी में भाग लेवे के मवका मिलल आउर उहाँ के खूब प्रशंसा बटोर रहल बानी। अपना कला के निखार के श्रेय ऊ अपना पति कवि डॉ. आशुतोष झा को देवेनी। रूपा झा आपन पेंटिंग दर्शकन/श्रोता लोगन के संगे साझा कइनी।\nमुंबई के कवयित्री अमृता सिन्हा बचपन से पेंटिंग करत बानी। उहाँ के एह दिशा में बाबूजी आ भाई आउर अब अपना छोट बेटा से खूब सहायता आ प्रोत्साहन मिलेला।स्कूल-कॉलेज के दिनन से प्रदर्शनी में भाग आ पुरस्कार बटोरती आइल बानी। बियाह आ लईकन के परवरिश के बेरा चित्रकला कुछ समे ला बन रहल लेखन आ कुकरी जारी रहल। अब ऊ फेर से एकरा ओरि लवटल बानी। ऊ जल, तैल आ एक्रलिक तीनों माध्यम में काम करेनी। उहाँ के कोरोना काल में ऑनलाइन चित्रांकन प्रदर्शनी में भाग लेले बानी आ अब उहाँ के कमीशण्ड कामो मिलत बा।\nपहिलका तीनों कलाकार खुद से सिखले बा लो। चउथका वक्ता कवि-मूर्तिकार परमानंद रमण बाकायदे मूर्तिकला के प्रशिक्षण लेले बानी। उहाँ के राष्ट्रीय छात्रवृति मिलल रहे आ उहाँ के बनारस हिन्दु विश्वविद्यालय से डिग्री लेले बानी आ ए घरी बैंग्लोर के एगो स्कूल में कला शिक्षक बानी। उहाँ के रंगारंग पॉवर पाइंट प्रेजेंटेशन से मूर्तिकला के अलग-अलग पहलुअन पs अंजोर डलनी। नोलिथ, इंश्टॉलेशन, मॉडलिंग आदि के विसे में बहुते महत्वपूर्ण जानकारी देनी। अमृता सिन्हा के सवाल तथा रमण के उत्तरन से एह कार्यक्रम के ई हिस्सा बहुते रोचक हो गइल।\nडॉ. विजय शर्मा वक्ता लोगन के परिचय देनी आउर ओह लो के वक्तव्य पs टिप्पणी देत कार्यक्रम के संचालन कइनी। धन्यवाद ज्ञापन के जिम्मेदारी डॉ. सन्ध्या सिन्हा जी बखूबी निभवनी।\nगूगल मीट पs ‘सृजन संवाद’ के 111 वां गोष्ठी में देश-विदेश से साहित्य-सिने-प्रेमी सामिल भइल लो। कइयन गो पुरान साथी लो बहुते दिन का बाद कार्यक्रम मे आइल लो।\nलखनऊ से डॉ. मंजुला मुरारी, नोयडा से वसुधा मिश्रा, वर्धा से डॉ. सुरभि विप्लवी, बैंग्लोर से पत्रकार अनघा, कलाकार परमानंद रमण, डॉ. सत्यंवदा स्वपनिल, जमशेदपुर से डॉ. आशुतोष झा, गीता दुबे, बीनू कुमारी, खुशबू राय, अर्चना अनुपम, सत्य चैतन्य, राँची से वैभव मणि त्रिपाठी, डॉ. क्षमा त्रिपाठी, बनारस से प्रवीण कुमार सिंह, डॉ. कल्पना पंत, केरल से डॉ. शांति नायर आ आउर लोग ‘कलाओं की दुनिया’ में भाग लेलस। कार्यकर्म के फ़ोटोग्राफ़ी डॉ. मंजुला मुरारी आ अनघा मारीषा कइल लो।\n2322320cookie-checkसृजन-संवाद के 111वां गोष्ठी ‘कलाओं की दुनिया’ पs रहल केन्द्रितyes\nसदानीरा महोत्सव: संस्कृति के रक्षा ला मानवीय संवेदना बचावल जरूरी बा…